Lent.az | KULIS - Gözlərim Laçını görəydi bir də - ANIM\nBu gün tanınmış şair Hüseyn Kürdoğlunun anım gündür. Kulis.az bu münaisbətlə Filologiya elmləri doktoru Vaqif Yusiflinin onun haqqında yazdığı “O dağlar azaddı” - dedi Hüseyn Kürdoğlu...” məqaləsini və şairin bir neçə şeirini təqdim edir.\nMərhum deməyə dilim gəlmədiyi Hüseyn Kürdoğlu adlı bir gözəl şairimiz həyatımın ağır keçən, son üç ayda az qala ölümlə uğraşdığım günlərin birində yuxuma gəldi. Üzü gülürdü, “Laçın dağlarından gəlmişəm, o dağlar azaddı” - bunu dedi və getdi. Bu yuxunu necə yozacağımı bilmirəm. Bircə onu deyə bilərəm ki, çox zaman yuxular çin olur və bu yuxuda Hüseyn Kürdoğlunun “dağlar azaddı” kimi xoş xəbərinin gerçək olacağına inanıram.\nDoxsanıncı illərdə yazılan şeirlərin böyük bir qismi işğal olunmuş dağlarımızın, kəndlərimizin həsrətiylə yazılıb. Bu şeirlərdə fəryad da var, çağırış da... Hüseyn Kürdoğlunun o illərdə yazdığı şeirləri oxumaq kifayətdir ki, doxsanıncı illərin Azərbaycan poeziyasında HƏSRƏT, ÇAĞIRIŞ ərazilərinə” daxil olaq.\nDoxsan üçüncü ildə, Laçın işğal olunandan sonra yazılan bir şeir:\nQismət olmayaydım ayrı torpağa\nƏllərim bənövşə dərəydi bir də.\nBeşbulaq üstündə quraydım dəyə,\nCanım alan yara “can” deyə-deyə.\nİldırım çaxanda baxaydı göyə,\nQaçaydı, qoynuma girəydi bir də.\nBiçarə Kürdoğlu, ah çəkib inlə.\nBu qanlı dövranın hökmünü dinlə.\nQoşa at minəydim o nazəninlə,\nKöhləni yanımca sürəydi bir də,\nHüseyn Kürdoğlunun Laçınlı duyğuları poeziyada özünəməxsus LAÇIN obrazını yaradır. Bu obrazı zaman etibarilə üç məqamdan izləmək olar: Laçının azad və xoşbəxt günləri... Şair Laçına anam deyir, dizinə baş qoyur. Deyirdi ki: “coşum Dəli dağın boranı kimi, Şeh səpim Qırxqızın dumanı kimi. Məcnun bulağının mərcanı kimi şeirimi yaxana düzüm, ay Laçın. İkincisi: Laçının işğalı... H.Kürdoğlunun “Yaralı torpağım, yaralı sevgim” kitabında Laçın Həsrət simvoluna çevrilir. Yara hələ təzədi, qaysaq bağlamayıb. Şair inanır ki, Azərbaycan oğulları Laçını işğaldan azad edəcəklər. Odur ki, üzünü laçınlılara tutub deyir: “Alay tutun, vaxtdır daha, laçınlılar, Bir yol açın xoş sabaha, laçınlılar!” Yaxud: “Qoca Kürdoğlunu bir əsgər sayın, Çağırır Qarabağ, çağırır Laçın...” Üçüncü məqam: Laçın artıq xatirəyə dönür. O, şairin yuxularına girir. Kəlbəcərli, Laçınlı, Həkərili günlər, o bölgədə olan meşələr, dağlar, dərələr, çaylar, göllər də tez-tez yada düşür... Bu tipli şeirlər Laçın obrazının ayrı-ayrı dolğun cizgilərini təşkil edir.\nHüseyn Kürdoğlu müasir poeziyamızın aparıcı şəxslərindən biri idi. O, çox təvazökar insan idi. Heç vaxt “mənim şeirim”, “mənim poeziyam” ifadələri səslənməzdi dilində. Azərbaycan poeziyasının natur fəlsəfəsinin yaranmasında H.Kürdoğlunun da müstəsna rolu var. Görkəmli tənqidçi Yaşar Qarayev “təbiət: poeziya və ekologiya” məqaləsində H.Kürdoğlunun dördlüklərindən söz açaraq yazırdı: “Hüseynin dördlüklərində xalis xəyyamvari ruh yoxdur. Taleyin yox, təbiətin müdrikliyinə heyranlıq və pərəstiş var. Burada müdrik nəsihəti. Hikməti və ibrətli qənaətləri təbiətdən lövhələr-bədii peyzaj əvəz edir”.\nBulud dağ çiynində yapıncı kimi,\nHər təpə bir çoban balıncı kimi.\nAraz parıldayır ay işığında\nBabəkin sıyrılan qılıncı kimi.\nQoy görüşsün bir dodaqla bir yanaq,\nEşq oduna bir alışaq, bir yanaq.\nTökülübdür bir üzünə qara tel,\nAy tutulub: bir yan qara, bir yan ağ.\n“Azərbaycan” şeirində dörd misra ilə fəlsəfi fikir söyləmək, həyat, ölüm, dünya və zaman haqqında poetik düşüncələr hasil etmək klassik ənənələrdən gəlir. Lakin onu da qeyd edim ki, şeirin bu kiçik formasında uğur qazanmaq hər şairə müəssər olmur.O yerdə ki, şair başlayır “filosofluq” eləməyə, o zaman şeir dönüb olur “kəlam”, “hakimanə söz” yığını. Hüseyn Kürdoğlunun dördlükləri belə bir iddiadan uzaqdır. Şair çalışır ki, dörd misrada həcmcə böyük bir şeirdə deyə bilmədiyi fikri poetik ümumiləşdirmə ilə deyə bilsin, bir bənzərsiz lövhə yaratsın. Bir neçə misal göstərə bilərəm:\nSaçından rəng alsın gərək qaranlıq,\nGözündə bir gilə kövrək qaranlıq.\nDünyaya göstərir ay camalını,\nƏyninə geydiyin ipək qaranlıq.\nYıxsın qarşısından Araz barını,\nDərək Kür barı tək, Araz barını,\nAraz körpüsündə qoy bir tar çalım,\nSahillər dinləsin Arazbarını.\nQoca İşıqlının saçı dümağdır,\nGecələr sinəsi çıraq-çıraqdır.\nBəlkə yun əyirir bu qarı nənə\nTəpələr yanında yumaq-yumaqdır?!\nO qıza neylədin, a yağı bulaq,\nKəsilmiş üstündən ayağı, bulaq.\nBir zaman dirilik şərbətim oldun,\nİndi ay zəhrimar, a yağı bulaq.\nSənsiz qor tökülür qoynuma gecə,\nAlov geyinirəm əynimə gecə.\nÖzgə bir gözələ baxmışdım dünən,\nMin şahmar sarıldı boynuma gecə.\nMisallardan göründüyü kimibu dördlük nümunələri (əslində, rübai) şeirdə az sözlə maraqlı fikir söyləməyin mümkün olduğunu sübuta yetirir. Diqqət yetirsəniz, bu rübailərin heç birində yavan-yalxı sözlər gözə dəymir və bu sözlər dörd misrada obraz yaratmaq məramına xidmət edir.\nHüseyn Kürdoğlu ədəbiyyata əllinci illərin əvvəllərində gəlib. İlk şeiri 1950-ci ildə, “Azərbaycan gəncləri” qəzetində dərc olunub. ADU-nun filologiya fakültəsində oxuyanda respublika qəzetlərində şeirləri ilə müntəzəm çıxış edib və elə ilk şeirlərindən ustadların diqqətini cəlb edib. Məsələn, Bəxtiyar Vahabzadə gənclərə həsr etdiyi bir məqaləsində yazmışdı: “…Hüseyn Kürdoğlu da ümid verən gənclərdəndir. Onun şeirləri təbii, səmimi və axıcıdır. Gənc şair qələmə aldığı mövzunu dərindən duyub, yaşamadan yazmır. Bu cəhətdən onun “Yol üstündə tək qovaq”, “Görüş xatirəsi”, “İnanmıram”, “Torağayım” və s. şeirləri çox maraqlıdır. Şair yazır:\nBir gözəldən ilham aldım,\nDağ döşündə fikrə daldım,\nÖz qə lbimi tutub çaldım,\nŞair elər bu saz məni\nBəxtiyar müəllimin o zaman cavan Hüseyn Kürdoğlunun şeirlərində sezdiyi bu cəhətlər sonralar onun yaradıcılığının başlıca məziyyətlərinə çevrildi. Hüseyn Kürdoğlu həmin o təbiiliyə, səmimiliyə həmişə sadiq qaldı.\nMən Hüseyn Kürdoğlunun əlli illik yaradıcılıq yolunu izlədim və tam yəqinliklə əmin oldum ki, onun müasir poeziyamızda özünəməxsus yeri var. Heç də o fikirdə deyiləm ki, onun poeziyasına sağlığında obyektiv qiymət verməyiblər və dünyasını dəyişəndən sonra buna daha çox ehtiyac var. Həm də qətiyyən düşünmürəm ki, sağlığında onun şeirlərinin bədii məziyyətləri, poetik özəllikləri barədə söz deməyiblər. Axı, Hüseyn Kürdoğlu doğrudan da bir kimsəyə bənzəmirdi. Əsasən xalq şeiri üslubunda qələm çalan və sözün həqiqi mənasında müasir qoşmanın, gəraylının, bayatının özünü yaradan Hüseyn Kürdoğlu ədəbi tənqidin diqqət mərkəzində idi. Amma bunu da qeyd etməliyəm ki, klassik poeziyamız və aşıq şeiri ilə müasir poeziya arasında yaranan daimi təmas və körpülərin etibarlı sakinlərindən biri də Hüseyn Kürdoğlu olmuşdur.\nNədənsə mən XX əsr poeziyamızın ustadlarından olan Hüseyn Ariflə Hüseyn Kürdoğlu arasında (öncə bu barədə bir işarə verdim) daha doğrusu, onların yaradıcılıq dünyası arasında bir doğmalıq görürəm. Onların hər ikisi xalq ruhunun tərənnümçüsü idilər, klassik aşıq şeirinin-bu böyük poeziya ənənəsinin ləyaqətli davamçıları idilər, bu ənənəni müasir dövrdə-yeni biçimdə, yeni bədii təfəkkür işığında inkişaf etdirirdilər. Onlar ənənənin əsiri deyildilər, bu ənənəyə canlılıq və poetik təravət gətirən şairlər idilər. Məlum məsələdir ki, “köhnə” hesab etdiyimiz formalarda bədii uğur qazanmaq olduqca çətindir, bunun üçün xüsusi poetik istedada malik olmalısan. Hüseyn Kürdoğlu “köhnə” havalara yeni ritm, yeni ahəng gətirən şairlərdən idi.\n“Hüseyn Kürdoğlu xalq ədəbiyyatını sevir” demək bəlkə də onun yaradıcılığına bəsit yanaşmaq kimi düşünülər. Hüseyn Kürdoğlu ədəbiyyata elə xalq ədəbiyyatının canlı təcəssümü kimi gəlib. Məlum məsələdir ki,xalq ədəbiyyatından təsirlənməyən şair tapmaq çətindir, amma təsirlənmək xalq ədəbiyyatı nümunələri səviyyəsində nəsə yaratmaq demək deyil. Hüseyn Kürdoğlunun yazdığı qoşmalar, gəraylılar, təcnislər, bayatılar əgər belə demək mümkünsə, “orijinal”a çox yaxındır. Onun təcnislərini bu sırada xüsusilə qeyd eləmək lazımdır. “ Klassik və folklor ənənələrindən yaradıcılıqla istifadə etmə mədəniyyəti” (Qasım Qasımzadə) bu təcnislərdə və həmçinin cinas üstündə qurulan digər şeir formalarında aşkar nəzərə çarpır.\nGöz yaşım daşa damlar.\nDuymaz daş adamları\nÜrəyi daş adamlar.\nÇiçəyə həmdəm arı,\nSızıldar dəm-dəm arı.\nMənim bağrımdan keçir,\nDünyanın qəm damarı.\nSöz varmış demə səndə,\nDemirsən, demə sən də.\nSirrin gözdən oxunur,\nNə fərqi deməsən də?\nBöyük şairimiz Hüseyn Ariflə Hüseyn Kürdoğlu arasında bir doğmalıq olduğunu vurğulamaq istəyirəm. Bu doğmalığı şərtləndirən təkcə onların hər ikisinin folklorla, zəngin xalq ədəbiyyatı ilə bağlılığında deyil, həm də təbiət şairi kimi tanınmalarıdır .Təbiətdən yazmayan, gülə, çiçəyə, dağa, dərəyə, çölə, çəmənə şeir həsr etməyən şair tapmaq çətindir, amma əsl təbiət şairlərindən söz düşəndə barmaqla sayılacaq qədər şair adı üzərində dayanırsan: Hüseyn Arif, Hüseyn Kürdoğlu, Musa Yaqub, Məmməd Aslan - bu şairlər təbiəti öz dilində dilləndirən şairlərdir. Onların şeirləri təbiət vasitəsilə insanları, cəmiyyəti, dünyanı dərk etməyə səsləyən şeirlərdir. Biz onların şeirləri vasitəsilə təbiəti duyur, sevir və dərk edirik. Hüseyn Kürdoğlu da nədən yazırsa-yazsın, öz fikrini, hiss və duyğularını təbiət obrazları vasitəsilə açıqlamağa çalışır. Onun təbiət şeirləri barədə yazılan bəzi fikirlərə müraciət etmək istəyirəm. Hüseynin şeirlərində taleyin yox, təbiətin müdrikliyinə heyranlıq və pərəstiş var. Burada müdrik nəsihəti, hikmətli və ibrətli qənaətləri təbiətdən lövhələr-bədii peyzaj əvəz edir. Qartal qiyyəsi, çiçək təbəssümü, durna qatarı, çay nəğməsi, bulud karvanı olan dördlüklər formaca da, dil-ifadəcə də folklora, təbiətə doğmalığı ifadə edir” (Yaşar Qarayev). “Şairi təbiətlə bağlayan hansı mənadır, hansı istək,hansı idealdır? Əlbəttə, yalnız onun gözəlliklərindən estetik zövq almaq deyil. Belə olsaydı, şairin təbiətə münasibəti təmənnalı niyyət daşıyardı. Əslində isə şair təbiətin varlığında tükənməz, təmənnasız səxavətə heyrandır. Təbiətin bütövlüyündə, süniliyin ona yad olmasında mənalar axtarır. Təbiətə qovuşmağı, onunla birliyi arzulayır, poetik şəkildə ideallaşdırır” (Camal Mustafayev). “Hüseyn Kürdoğlunun poeziyası ana təbiətdəki tarazlığı, harmoniyanı vəsf edir. Hüseyn Kürdoğlunun şeirə gətirdiyi Laçın, Xaçın, Qırqız, Yeddi qardaş, İşıqlı, Kirs...- bu poetik obrazlar müəyyən bir yurdun, ulusun təkcə adları yox, bütövlükdə Azərbaycanın poetik rəmzidir” (Cavanşir Yusifli).\nSəhər-səhər şeh düzümü boynunu əyən\nGöy otların yarpağı da titrədir məni.\nGedirəm, salamat qalın, meşələr,\nDağlar qoynundakı qalın meşələr.\nÜrkək maralları gizlədin barı,\nOtların qaydına qalın, meşələr.\nÇırpınar, döyüşər yel yıxan ağac,\nSızlar balta ilə əl yıxan ağac.\nBaxın, həlak olmuş igid deyilmi\nDaşqın çay üstündə sel yıxan ağac?\nBelə misalların sayını qat-qat artırmaq olar.\nHüseyn Kürdoğlu şeirləri mövzuca rəngarəng idi. İndi bunları bircə-bircə təsnifləndirmək, bölgülərə ayırmaq fikrindən uzağam. Ancaq bir məsələni qeyd etməyi lazım bilirəm: O,bütün şeirlərində səmimi idi. Həmişə axtarışda idi, onu tutduğu şeir yolundan, ənənələrdən ayırmaq mümkün deyildi. Bəzi yaşıdlarının və cavanların bir çoxunun poetik dəblərə uyduğu bir zamanda H.Kürdoğlu yenə ilk şeirlərindən birində dediyi kimi yalnız “öz qəlbini tutub çalırdı”. Dərk edir və anlayırdı ki, qaynaqlandığı xalq şeirinin potensial imkanları hələ tükənməyib, hələ bu çeşmənin suyu gur axır. Akademik Bəkir Nəbiyev haqlı olaraq yazırdı ki, Hüseyn Kürdoğlu müasirləri arasında dördlüyün, bayatının, təcnisin əsl ustadı idi.\n...Hüseyn Kürdoğlunun mənə bir bulağı xatırlatdı. Həmişə gur, duru bir bulağı. Əlbəttə, o bulağın suyu qurumayıb və nə qədər ki, Azərbaycan poeziyası var, o bulaq da qurumayacaq.\nHüseyn Kürdoğlunun qoşmaları, gəraylıları, rübai və bayatılarının içində artıq klassik nümunəyə dönən şeirlər də az deyil. Mən onun “Laçın bənövşəsi yadıma düşdü” qoşmasını XX əsr Azərbaycan poeziyasının ən gözəl incilərindən biri kimi qiymətləndirirəm. BƏNÖVŞƏ obrazı Qurbanidən üzü bəri neçə şairin ürəyini dilləndirib, amma bu sırada parlaq nümunələr o qədər də çox deyil. H.Kürdoğlunun Bənövşəsi isə ..heç nə demirəm, baxın, bu Bənövşə Dərdimizin bənövşəsidir.\nDərdim səhər-səhər bağçadan səni,\nGətirdim ad günü yara, bənövşə.\nLaçın bənövşəsi yadıma düşdü,\nQanadı bağrımda yara bənövşə.\nYetdi dövranımız yaman illərə.\nQırxqızın göz yaşı döndü göllərə.\nÖzünü qayadan atdı sellərə,\nNeçə əsir düşən Sara, bənövşə.\nSonda qayıdıram o yuxuya. Hüseyn Kürdoğlunun üzünü mənə tutub “Dağlar azaddı” dediyi o Söz. Yuxudu bu, bəlkə H.Kürdoğlu ruhu bu yuxudan xəbərsizdi. Onun ruhu Laçının, Şuşanın, Kəlbəcərin, Xocalının başı üzərində dolaşır. Deyir ki: “Hər gecə Sarıbaba yuxuma girir mənim, bir ovuc torpaq verir, ah çəkir, dönür gedir”. Deyir ki: “Gözlərimdən axır indi Həkəri, Dağ həsrəti dağdan ağır sələmdir”.\n“Dağlar azaddı” dedi Hüseyn Kürdoğlunun ruhu. O dağlar bizim, biz də o dağların həsrətindəyik. O dağlar azad olsun, - deyirəm. Onda o dağlarda, o meşələrdə H.Kürdoğlunun ayaq izləri də bizim yol yoldaşımız olacaq.\nNə istər könül


Erməni generaldan Aprel döyüşləri ilə bağlı ŞOK: Azərbaycan ordusu Kəlbəcərə qədər gəlmişdi\n15:47 30 Dekabr 2021\nErməni mediası bu ilin mart ayında ölən general-mayor Arkadi Ter-Tadevosyan 2016-cı ilin aprel müharibəsilə bağlı səsləndirdiyi fikirləri indi yayımlanıb.\nMetbuat.az xəbər verir ki, erməni mediası Tadevosyanın Azərbaycan Ordusunun hələ 2016-cı ilin aprelində Qarabağı tam nəzarətə götürə biləcəyi haqda sözlərini xatırladıb.“Azərbaycan Silahlı Qüvvələri elə o vaxt Qarabağa nəzarəti götürə bilərdi. Lakin erməni komandirlər əldə etdiyi kəşfiyyat məlumatları ilə bunun qarşısını ala bildilər. Bizdə dəqiq kəşfiyyat məlumatları (döyüş rütbələri və imkanları, potensial hədəflərin yerləşdiyi yerlər, Azərbaycan Ordusunun əsas obyektləri, düşmənin zəif yerləri haqda informasiyalar) var idi. Sonra Azərbaycan Hərbi Hava Qüvvələrinin helikopterini vurmağa nail olduq. Bu zaman uçuş xəritələri, pilotlardan birinin şəxsi bloknotu, ACR500-A 30-420 MHz VHF radiostansiyası, optoelektronik sistem modulu əlimizə keçdi. Ələ keçirilimiş məlumatların (uçuş sənədləri) təhlilinə əsasən, məlum oldu ki, 2016-cı ildə Mi-24G helikopteri Kəlbəcər hava limanında eniş edib. Biz onu da öyrəndik ki, ekipaj 3-10 kilometr dərinlikdə Ermənistan Silahlı Qüvvələrinin əsas hədəflərini vurmaq imkanına sahib olub”, – deyə Arkadi Ter-Tadevosyan bildirib.\nBu fakt Azərbaycan Ordusunun 4 günlük savaşda Kəlbəcərə qədər irəlilədiyinin etirafıdır.\nƏlbəttə, Şuşanın işğalında və mülki azərbaycanlıların qətlində xüsusi fərqlənən Tedovasyanın “qarşısını aldıq” deyə səsləndirdiyi iddia manipulyasiya xarakteri daşıyıb. Ancaq kəşfiyyatın və yaxud hərbi ekspertlərin Azərbaycan Ordusunun qısa müddətdə Qarabağı nəzarət altına ala biləcəyi haqda məlumat aldıqlarını deməsi məntiqlidir. Görünür ki, məhz bu məlumat və cəmi 4 gün müddətində erməni ordusunun ön hissələrinin darmadağın edilməsi Sərkisyanı Rusiyaya yalvarmağa və öhdəlik götürməyə vadar etmişdi.\nQeyd edək ki, Aprel savaşında, cəmi 4 gün ərzində Ordumuzun işğal altında olan 4 rayona girməyi bacardığı, ildırımsürətli hücum gerçəkləşdirdiyi haqda da elə erməni mediası məlumat yaymışdı. Məhz buna görə o vaxt Ermənistan Prezidenti olan Serj Sərkisyan Rusiyaya yalvararaq, Kremlin müdaxiləsinə nail olmuş və öhdəlik götürmüşdü. Öhdəliyə əsasən, Ermənistan ordusu işğal etdiyi bütün rayonlardan çıxmalı, Dağlıq Qarabağın Azərbaycanın tərkibində olmaqla statusu ilə gələcək danışıqlarda müəyyən edilməli idi. Lakin Sərkisyan vədindən qaçaraq, hakimiyyəti Paşinyana ötürməklə “kapitulyant” məsuliyyətini varisinin üzərinə yıxdı.\nXatırladaq ki, Tadevosyan Şuşanı Azərbaycan Ordusunun misilsiz əməliyyatla azad etməsini gördü, həyatını həsr etdiyi qırğınların acı nəticələrini yaşadı və bu il 31 martda bu hisslərlə də öldü… / Axar.az


13:37 14-11-2018 | 236 | Cəmiyyət\nQənirə Paşayeva: “Bizim birliyimizə, onun güclənməsinə çox böyük ehtiyac var”\nMillət vəkili Qənirə Paşayeva Türkiyənin İstanbul şəhərində Ensar Vəqfinin və Üsküdar bələdiyyəsinin təşkilatçılığı ilə "Ailə, dövlət və toplum" adlı konfransda iştirak edib.\nVersus.Az-ın məlumatına görə, ortaq tariximizi, mədəniyyətimizi uşaqlarımıza çox kiçik yaşlardan öyrətməliyik deyən millət vəkili bildirib ki, bütün Türk dövlət və toplumlarında orta məktəblərdən başlayaraq universitetlərdə ortaq Türk tarixinin oxudulmasına böyük ehtiyac var. Türk dövlət və toplumları, onların aydınlarını bu məsələyə daha böyük diqqət yetirməyə çağıran Q.Paşayeva vurğlayıb ki, bizim birliyimizə, onun güclənməsinə çox böyük ehtiyac var.\nMillət vəkili bildirib ki, ortaq tariximizin, mədəniyyətimizin gənclərimizə daha geniş öyrədilməsi istiqamətində çalışmaları daha da artırmağa böyük ehtiyac var. Bu istiqamətdə uşaq ədəbiyyatının genişlənməsinə, lazımsız mövzular deyil, məhz bu mövzular ətrafında proqramların, filmlərin və teleserialların artmasına ehtiyac var deyən Q.Paşayeva gənclərin milli duyğu və düşüncə içində savadlı böyüməsində ailənin rolu ilə yanaşı cəmiyyətin üzərinə düşən öhdəliklərlə də bağlı geniş məruzə edib.\nQ.Paşayeva Türk dünyası siyasətçilərinə, aydınlarına, alimlərinə, QHT və KİV-lərinə səslənərək topluma örnək olaraq bugünki və gələcək nəsillərə birlik və bərabərliyimizin nə qədər vacib və önəmli olduğunu daha çox anlatmalıyıq deyib:\n"Azərbaycan bizim olduğu qədər sizin, Türkiyə də buradakı insanımız qədər bizim, sizin yaşadığınız o gözəl yurdlarımız da sizin olduğu qədər də bizimdir, bizim də Vətənimizdir. Bu düşüncəyə və birliyə gəncliyimizin daha çox sahib olması gərəkir və inanıram ki, gənclərimizin əksəriyyəti məhz bu ruh və düşüncəyə sahib olacaqlar".\nQ.Paşayev çıxışında Azərbaycanın və Türk dünyasının ən böyük problemlərindən olan Qarabağ problemindən də danışaraq bildirib ki, harada doğulmasından və harada yaşamasından asılı olmayaraq hər bir Türk insanı Qarabağ həqiqətlərinin dünyaya çatdırılması üçün çalışmalıdır. Bir türk xalqının, toplumunun problemi, bütün türk xalqlarının ortaq problemidir. Ona görə də Türk dünyasıyla bağlı məsələlərdə bir-birimizə hər zaman böyük dəstək olmalıyıq. Bu məsələdə ailələrimizin, müəllimlərimizin, aydınlar, şair, yazar, QHT və jurnalistlərin üzərinə çox böyük missiya düşdüyünü xüsusi vurğulayan millət vəkili Qənirə Paşayeva onları daha fəal olmağa çağırıb. Tədbirin sonunda Üsküdar bələdiyyəsinin və Ensar vəqfinin rəsmiləri millət vəkili Q.Paşayevaya onların dəvətini qəbul edərək konfrans verdiyi üçün təşəkkür ediblər və plaket təqdim ediblər.\nTədbir çərçivəsində Q.Paşayeva bir sıra QHT və KİV rəhbərləri, aydınlarla da görüşüb, geniş fikir mübadiləsi aparılıb və jurnalistlərin suallarını cavablandırıb. Millət vəkili eyni zamanda İstanbulda təhsil alan bir qrup azərbaycanlı tələbələrlə də görüşüb, qayğıları ilə maraqlanıb, söhbət edib.\nQ.Paşayeva eyni zamanda daun sindromlu uşaqlara iş yeri imkanları yaradan "Təbəssüm kafesi"ndə olub, uşaqlar və qurumun rəsmiləri ilə görüşüb. "Təbəssüm kafesi"nin rəhbərliyi ilə görüşündə millət vəkili onların fəaliyyətini və təcrübəsini müsbət dəyərləndirərək, bu təcrübənin hər yerdə daha geniş şəkildə tətbiq edilməsinin vacibliyini qeyd edib və daun sindromlu uşaqlara və Mərkəzə Azərbaycan mədəniyyəti ilə bağlı hədiyyələr təqdim edib.


Biləsuvar rayonunda “İntellektual ailə oyunu” keçirildi. - Xəbərlər - BİLƏSUVAR RAYON Icra Hakimiyyəti\nBiləsuvar rayonunda “İntellektual ailə oyunu” keçirildi.\n27 dekabr 2017-ci il tarixdə Biləsuvar rayon Gənclər və İdman İdarəsinin və “Biləsuvar Yeniyetmə və Gəncləri” ictimai birliyinin birgə təşkilatçılığı ilə “Rest-Aran” ailəvi istirahət məkanında 31 dekabr Dünya Azərbaycanlılarının Həmrəylik Gününə həsr olunmuş “İntellektual ailə oyunu” keçirildi.\nYarışın açılışında Biləsuvar rayon Gənclər və İdman İdarəsinin rəisi Aqşin Bağırov çıxış edərək yarışda iştirak edən bütün ailələri qarşıdan gələn bayram münasibətilə təbrik edib, onlara uğurlar arzuladı. İdarə rəisi bildirdi ki, rayonumuzda bu cür oyunların keçirilməsi həm ailələr, həm də uşaqlar arasında dostluq, həmrəylik münasibətlərinin inkişaf etdirilməsi, ailələrin asudə vaxtlarının səmərəli təşkili məqsədi daşıyır.\nSonra oyuna start verildi. Oyun 3 mərhələdən - intellektual suallar, milli filmlərdən fraqmentlər və musiqilərdən verilən parçalardan ibarət oldu. Maraqlı keçən oyunun sonunda ən çox xal toplayan Nəsirovlar ailəsi birinci, Nurəliyevlər ailəsi ikinci və Mirəliyevlər ailəsi üçüncü yerə layiq görüldü.\nMükafatlandırma mərasimində iştirak edən Biləsuvar rayon İcra Hakimiyyəti başçısının müavini Ləman Yüzbaşova, Biləsuvar rayon Gənclər və İdman İdarəsi rəisi Aqşin Bağırov qalib gələn ailələri qələbə münasibətilə təbrik edərək, onları qiymətli hədiyyələr və diplomlarla təltif etdilər.


Ermənilər general Muradovdan şikayətləndi – Sülhməramlılara yeni rəhbər təyin olundu - Modern.Az Azərbaycan və dünya xəbərləri\n13 May 2021, 10:17 | QARABAĞ\nRusiyanın Qarabağda yerləşən sülhməramlı kontingentinə yeni komandan təyin olunub.\nModern.az Ermənistan KİV-nə istinadən xəbər verir ki, general-leytenant Rüstəm Muradov yaxın günlərdə bölgəni tərlk edəcək. Onun yerinə Rusiyanın Cənub Hərbi Dairəsinin komandan müavini, general-leytenant Aleskey Avdeevin təyin olunması gözlənilir.\nSülhməramlıların yeni rəhbəri bu gün Xankəndiyə gələcək.\nRüstəm Muradovun Ermənistan tərəfinin təkidi ilə əvəzləndiyi bildirilir. Belə ki, Muradov Ermənistan hakimiyyətinin diversabtların qaytarılması ilə bağlı yalan məıkumatına cavab olaraq “Ermənistan hakimiyyəti öz xalqını aldadır”- deyə açıqlama vermişdi.


Bakı Ali Neft Məktəbində I kurs tələbələri üçün Orientasiya proqramı keçirilir - FOTO\n12:40 19-02-2021 24\nBakı Ali Neft Məktəbinə (BANM) cari tədris ilində qəbul olmuş I kurs tələbələri üçün Orientasiya proqramının keçirilməsinə başlanılıb. Bu münasibətlə İnformasiya təhlükəsizliyi ixtisasının tələbələri üçün keçirilən görüşdə BANM-ın rektoru Elmar Qasımov, Ali Məktəbin müxtəlif şöbələrinin məsul əməkdaşları və yeni qəbul olmuş tələbələr, eləcə də onların valideynləri iştirak ediblər.\nBANM-dan verilən məlumat görə, təlimin açılışında Bakı Ali Neft Məktəbinin rektoru Elmar Qasımov bu il Ali Məktəbə daxil olmuş Hazırlıq ilinin (Foundation) tələbələrinə Ali Məktəbin uğurları, göstəriciləri və məzunları, eyni zamanda təlim-tədris prosesi haqqında ətraflı məlumat verib.\nSOCAR və BANM-ın tarixi, inkişaf yolu, infrastrukturu haqqında geniş təqdimatdan sonra BANM haqqında videoçarx nümayiş olunub.\nGörüş zamanı “Foundation” ilinin tədris proqramı üzrə ingilis dili, informasiya-kommunikasiya texnologiyalarının (İKT) mühəndislikdə tətbiqi və tədris prosesinin təşkili, tələbələrin riayət etməli olduqları daxili intizam qaydaları, imtahan qaydaları, “ERASMUS+” proqramı və s. barədə də təqdimatlar keçirilib.\nBakı Ali Neft Məktəbinin Kimya mühəndisliyi ixtisasının məzunu, hazırda “Halliburton” şirkətində quyunun tamamlanması üzrə mühəndis kimi çalışan Ülkər Almuradova, Neft-qaz mühəndisliyi ixtisasının məzunu, “Shlumberger” şirkətinin sahə mühəndisi Münəvvər Salmanova tələbəlik illərindəki xatirələrini və uğur hekayələrini bölüşüblər.


44 günlük Qələbə müharibəsi - Xəbərlər - XAÇMAZ RAYON Icra Hakimiyyəti\nZəfər paradı zamanı çıxış edən Azərbaycan Respublikasının Prezidenti İlham demişdir: “Vətən müharibəsinin ilk günlərindən, ilk saatlarından etibarən Azərbaycan xalqı Türkiyənin dəstəyini hiss etmişdir. Türkiyənin Cümhurbaşqanı Rəcəb Tayyib Ərdoğan ilk saatlardan Azərbaycanın haqq işinə öz dəstəyini verdi. Onun açıq, birmənalı və sərt açıqlamaları Azərbaycan xalqını çox sevindirdi. Türkiyənin Azərbaycana verdiyi siyasi və mənəvi dəstək hər bir Azərbaycan vətəndaşını qürurlandırır, sevindirir.”\nHaqq savaşında Azərbaycan 44 gün ərzində Qələbə qazandı və Ermənistanı məğlub etdi. Azərbaycan əsgəri, Azərbaycan zabiti bir amalla vuruşurdu ki, bu işğala son qoyulsun, bu haqsızlığa son qoyulsun, tarixi ədalət zəfər çalsın.\n1990-cı illərin əvvəllərində Ermənistanın Azərbaycana qarşı apardığı işğalçılıq siyasəti nəticəsində tarixi torpaqlarımız 30 ilə yaxın işğal altında qaldı. Ermənistanın təcavüzkar siyasəti hələ 1980-ci illərin sonlarından başlamışdı. O vaxt indiki Ermənistan Respublikasında yaşamış 100 minlərlə azərbaycanlı öz dədə-baba torpaqlarından didərgin salındı. Zəngəzur, Göyçə, İrəvan mahalı Azərbaycanın tarixi torpaqlarıdır. Bizim xalqımız bu torpaqlarda əsrlər boyu yaşayıb.\nAzərbaycan səbirli və qəhrəman xalqdır. Azərbaycan xalqı Qələbəni 30 ilə yaxın müddət ərzində gözləyirdi, 30 ilə yaxın müddət ərzində Ali Baş Komandanın əmrini gözləyirdi. Müharibə dövründə xalq öz dəmir yumruğunu, birliyini və gücünü nümayiş etdirə bildi.\nAzərbaycanın tarixində yeni səhifə başlanır. Ölkəmiz üçün yeni dövr başlayır - quruculuq dövrü. Mənfur düşmən işğal edilmiş bütün torpaqları yerlə-yeksan edib. Bütün binalar, bütün tarixi abidələr, məscidlər, qəbirlər, məzarlıqlar mənfur düşmən tərəfindən dağıdılıb. Onlar hamısı bərpa ediləcək.Bundan sonra Azərbaycan yalnız inkişaf edəcək. Azad edilmiş torpaqlara bundan sonra həyat qayıdacaq.\nDövlətimizin baçısı Zəfər paradında çıxışının sonunda demişdir: “Bu gün bütün dünya görür ki, Qarabağ Azərbaycandır! Qarabağ bizimdir! Eşq olsun Azərbaycan Ordusuna! Yaşasın Türkiyə-Azərbaycan dostluğu, qardaşlığı! Yaşasın Azərbaycan əsgəri!


Quranın ən ümidverici ayəsi » Shia.AZ EhliBeyt.Info İslami maarif saytı. I SonUmidTV Media\nShia.az » QURANI KƏRIM » Quranın ən ümidverici ayəsi\nMüəllif :Vusal Tarix : 3-07-2015, 12:11 Bölmə :QURANI KƏRIM 0 Şərhев : 0\nSual : Quranın hansı ayəsi günahkarlara daha çox ümid verir?\nAllah-taala "Zumər" surəsinin 53-cü ayəsində məhəbbətinin, lütfünün və rəhmətinin sönsuzluğundan danışır və bütün günahların əfv olma fərmanını vermişdir. Buyurur:\nقُلْ یا عِبادِیَ الَّذِینَ أَسْرَفُوا عَلى أَنْفُسِهِمْ لاتَقْنَطُوا مِنْ رَحْمَةِ اللّهِ إِنَّ اللّهَ یَغْفِرُ الذُّنُوبَ جَمِیعاً إِنَّهُ هُوَ الْغَفُورُ الرَّحِیم\n"De: «Ey Mənim (günah vasitəsi ilə) özlərinə zülm etməkdə həddi aşan bəndələrim, Allahın mərhəmətindən ümidinizi kəsməyin. Şübhəsiz, Allah (tövbə ilə) bütün günahları bağışlayır. Çünki bağışlayan və mehriban Odur!”\nƏgər bu ayənin ifadələrinə diqqət etsək, görərik ki, o, bütün günahların bağışlanması ilə bağlı ən ümidverici Quran ayələrindən biridir. Bu ayənin mənası o qədər böyükdür ki, Əmirəl-möminin (ə) buyurur:\nما فِى القُرْآنِ آیَةٌ أَوْسَعُ مِنْ یا عِبادِىَ الَّذِیْنَ أَسْرَفُوا...\n"Quranın ayələrinin arasında bu ayədən geniş mənalı ayə yoxdur.”\nBuna dəlil olaraq aşağıdakıları qeyd edirik:\n1. «یا عِبادِىَ»(Ey Mənim bəndələrim) ifadəsi ilə başlaması Allahın lütfünü göstərir.\n2. "Zülm, günah və cinayət” kəlmələrinin yerinə "israf” kəlməsini işlətmək də Allahın başqa bir lütfüdür.\n3. «عَلى أَنْفُسِهِم» (özlərinə) ifadəsi onu göstərir ki, insanların günahı Onun özünə qayıdır. Bu da Allahın lütfünə digər bir işarədir. Necə ki, ürəyi yanan ata öz övladına deyir: "Özünə bu qədər zülm etmə!"\n4. «لاتَقْنَطُوا»(Məyus olmayın) ifadəsi, "qunut” (kökündəndir) və "xeyirdən məyus olmaq" mənasında olduğundan dəlalət edir ki, günahkar Allahın lütfünə ümidsiz olmamalıdır.\n5. «لاتَقْنَطُوا»(Məyus olmayın) cümləsindən sonra gələn «مِنْ رَحْمَةِ اللّهِ» (Allahın rəhmətindən) ifadəsi Allahın özünün xeyir və məhəbbətinə daha da təkid etməsidir.\n6. «إِنَّ اللّهَ یَغْفِرُ الذُّنُوبَ»(Həqiqətən, Allah günahları bağışlayandır) cümləsinə çatan vaxt cümlənin təkid hərfi (innə) ilə başlamasını görürük. «الذنوب» (لام)Əz-Zunub sözündəki əlif və lam hərfi istisnasız olaraq bütün günahları əhatə edir.\n7. (cəmiən) «جَمِیْعاً»kəlməsi də təkid kəlməsidir və birinci təkid cümləsinə əlavə olaraq, ümidvarlığı kuliminasiya mərhələsinə (zirvə nöqtəsinə) çatdırır.\n8 və 9. Allahın ümid sifətlərindən olan "rəhim” və "ğəfur” kəlmələrini vəsf etdikdə, məyusluğa və ümidsizliyə yer qalmır. Bəli, elə buna görə də, yuxarıdakı ayə Quranın ən geniş ayələrindəndir və bütün günahları əhatə edir. Həqiqətən də, sonsuz lütf və naməhdud feyzlə dolu olan Allahdan bundan başqa bir şeyi gözləmək olmaz. Rəhməti qəzəbinə üstün gələn, rəhməti üçün bəndələrini yaradan və qəzəbi üçün deyil mehribanlığı üçün rəhmətini yağdıran Allah daha böyük və ucadır. Allah mehriban və bağışlayandır. (1)\n1. Ayətullah Məkarim Şirazi, "Nümunə təfsiri", c. 19, səh. 521.\nHəzrət Əlinin (ə) kəlamında Peyğəmbərin (s) ...\nZIYARƏTIN FƏLSƏFƏSI VƏ IRFANI ƏHƏMIYYƏTI ...\nNovruz və İslam. ...\nFədək bütün bəhanələri puç etdi! ...\nHƏZRƏT ZEYNƏBİN (Ə) DOĞUM TARİXİ ...\nAllahın adları və sifətləri ilə təvəssül ...\nYuxunun Şərhi ...\nİIahi əmanət ...\nPeyğəmbərimiz (s) vəfat edib, yoxsa şəhid olub? ...\nNə üçün məsum imamların adları Quranda aşkar ...\nŞiə tarixinə giriş ...\nİLAHİ FİTRƏTƏ AİD AYƏ VƏ HƏDİSLƏR ...\n“Vəli” kəlməsi (2) ...\nXəstəlik üzündən və səfərə çıxdığıma görə ...\nLütfən bu aşağıda yazılan “Nur” surəsinin 60-cı ...\n“Fatihətul-kitab” surəsi ...\nRamazan ayı üçün təqvim 2019 ...\nMübarək Ramazan ayının birinci gecəsinə məxsus əməllər və dualar aşağıdakılardan ibarətdir ...\nBu il May ayının 7-si mübarək Ramazan ayının ilk günüdür. ...\n"Oğlum mən onsuzda öləcəkdim.Ancaq sən oxuyub minlərlə ölən anaları xilas edə bilərsən. ...\nHz. Peyğəmbərinin(s) məhşur “Şabaniyyə” xütbəsi ...\nBakı və Abşeron üfüqü ilə May ayı üçün gündəlik namazların azan cədvəli ...\nİnsan qəflət pərdəsinin arxasından çıxmasa, nə baş verər? ...\nPeygəmbər (s)-in həyat yoldaşı Xanim Xədicə(s.ə)-in vəfatı günüdür. ...


Bir-birinə toxunma üstünlükləri nələrdir? - Xəbərlər - Shenzhen VisionVision Technology Co. LTD\nhamısı bir ədəd\nbütün tək PC-yə toxunun\nSənaye toxunma paneli pc\nEv > Sənaye xəbərləri > Bir-birinə toxunma üstünlükləri nələrdir?\nBir-birinə toxunma üstünlükləri nələrdir?\nTouch all-in-one maşın həqiqətən toxunma və nəzarəti birləşdirir. Toxunuş all-in-one maşın insanların iş səmərəliliyini xeyli artırır. Giriş olaraq cihaz, hamısı bir arada toxunma ekranının sağlamlıq və bir çox üstünlüklərə sahibdir davamlılıq, sürətli reaksiya, yerdən qənaət və asan ünsiyyət. İstifadəçilər edə bilər maşın ekranına yavaşca toxunaraq istədikləri məlumatları tez bir zamanda əldə edin insan-kompüter qarşılıqlı əlaqəsini daha rahat hala gətirərək barmaqlarını. Yüksək texnoloji olaraq maşın, hamısı bir arada toxunma maşını mövqeyini tədricən əvəz etdi istifadəçilərin pulsuz xüsusiyyətlərini həqiqətən hiss etmələrinə imkan verən təmiz toxunma ekranı insanlar və maşınlar arasında qarşılıqlı əlaqə və yaxşı qarşılıqlı təsirlərə malikdir.\nTouch all-in-ones əlaqəli sahələrdə, əsasən maliyyə sənayesində biznes sorğusu və əlaqəli məlumatların nümayişi, telekom, mobil və Unicom iş salonu biznes sorğusu və ya məhsulun təşviqi, alış-veriş mərkəzləri və böyük ticarət mərkəzləri promosyon məhsulunun tanıtımı və digər sahələrdə geniş istifadə olunur. məhsullar Sorğu kimi tətbiqetmələrdə, geniş miqyaslı kinoteatrlar video nümayişi və film təqdiri, özünə xidmət sifarişi və iaşə sənayesində tanıtım üçün istifadə olunur və tədris tətbiqləri multimedia tədrisində istifadə edilə bilər və ya multimedia tədrisinə nail olmaq üçün elektron lövhələrlə birləşdirilə bilər. Yuxarıda göstərilən sahələrə əlavə olaraq istifadə edilə bilən bir çox tətbiq var. Ənənəvi reklam maşınları sənayesində hamısı bir arada toxunma maşını tanıtımın məzmununu daha qabarıq şəkildə göstərə və qarşılıqlı əlaqədə yaxşı təsir göstərə bilər. Hamısı bir arada olan toxunma maşınının, xüsusən də üfüqi qurğunun satış həcmi 2013-cü ilin ikinci yarısından bu günə qədərdir 2014-cü ilin birinci rübündə keyfiyyətcə bir sıçrayış olmuşdur. Bəs niyə getdikcə daha çox müştəri bir-birinə toxunuşa üstünlük verir? Üstünlükləri nələrdir?\nBir maşına toxunma əsas sağlamlıq hissi ilə başlayaq. Touch all-in-one maşın, ictimai məlumat sorğusunu reallaşdıra bilən inkişaf etmiş toxunma ekranı, sənaye nəzarəti, kompüter və digər texnologiyaları birləşdirir və barmaq izi skanerləri, skanerlər, kart oxuyucular, mikro printerlər və digər ətraf qurğularla təchiz edilmişdir. davamiyyət, sürüşmə kartları, çap və s. Xüsusi ehtiyaclar. Əlaqədar proqram əlavə etmək daha çox köməkçi tətbiqetmə funksiyasını həyata keçirə bilər. Toxunma ekranında dörd və ya beş telli rezistiv ekran, səth akustik dalğa ekranları, infraqırmızı ekranlar, holoqrafik nano toxunma filmləri və digər bölgələrdə və yerlərdə istifadəçilərin tətbiq ehtiyaclarını qarşılaya biləcək evdə və xaricdə digər əla toxunma ekranları var. Bununla birlikdə, infraqırmızı toxunma ekranlarının nisbətən yüksək maliyetli performansına görə, hazırda infraqırmızı toxunma ekranları əsas yerdir. Touch all-in-one maşın, toxunma ekranını və əlaqəli proqramı bir yerə yığan və istifadəsini yoxlamaq üçün xarici paketlə təchiz edən bir toxunuş məhsuludur.\nKapasitif toxunma ekranı siçan və ya klaviatura istifadəsinə ehtiyac yoxdur. Kompüterin bütün əməliyyatları ekranı yüngülcə vurmaq və ya sürüşdürməklə həyata keçirilə bilər və kompüterin istifadəsini asanlaşdırır. Toxunuşlu kompüterlərin ən böyük yeniliyi, insanların kompüterlərlə qarşılıqlı münasibətlərini tamamilə dəyişdirən çox toxunma texnologiyasından istifadə etməsidir.\nƏvvəlki:Bulud masa üstü kompüter sistemlərinin üstünlükləri və dəyəri nədir?\nSonrakı:Windows sənaye planşetləri və Android-in üstünlükləri nələrdir?\n Mərtəbə 4, Bina A, Tangtou Üçüncü Sənaye Bölgəsi, Shiyan Caddesi, Baoan Bölgəsi, Shenzhen\nMüəllif hüquqları © 2020 Shenzhen ThinkView Technology Co., Ltd. Bütün hüquqları qorunur.


“Kərkük” qəzetinin sahibi: “İraq ordusunun komandanı əmr verdi ki, silahları yerə qoyub geri çəkilin” - MÜSAHİBƏ - modern.az\n17 İyun 2014, 10:35 | MÜSAHİBƏ\n“Kərkük” qəzetinin sahibi: “İraq ordusunun komandanı əmr verdi ki, silahları yerə qoyub geri çəkilin” - MÜSAHİBƏ\nŞəmsəddin Küzəci: “Hədəf Nuri Əl-Malikinin getməsidir”\nİraqda nəşr olunan “Kərkük” qəzetinin sahibi, professor doktor, Şəmsəddin Küzəci İraqda baş verən son olaylar barədə Modern.az saytına danışdı.\n- Şəmsəddin bəy, İraqda nə baş verir?\n- Soruşun ki, İraqda nə baş vermir? İraqda hər şey baş verir. İraq Şam İslam Dövləti (İŞİD) deyilən bir terrorçu təşkilat əslində 4-5 ildir ki, İraqda var idi. Əl-Qaidədən ayrılaraq Suriya ilə İraq sərhəddində fəaliyyət göstərən bir terrorçu təşkilatdır. Xeyli zamandır İraqda terrorçuluqla məşğuldur. Niyyətləri İraqda və Suriyada şəriət qanunlarına uyğun islam dövləti yaratmaqdır. İraqda fəaliyyəti ləğv edilən BƏƏS Partiyasının yeni bir variantıdır. Səddam Heseynin rəhbərlik etdiyi BƏƏS sosialist olaraq fəaliyyətə başlamışdısa, bunlar İslam köynəyi geyinərək terrorçu kimi fəaliyyət göstərir.\n- BƏƏS Partiyasıyla Əl-Qaidədən ayrılan İŞİD-in nə əlaqəsi?\n- BƏƏS Partiyasından ayrılanların yarısı İŞİD-də fəaliyyət göstərir. Partiyanın fəaliyyəti dayandırıldıqdan sonra üzvləri terrorla məşğul oldu, oranı-buranı bombaladılar, sui-qəsdlər hazırladılar. İŞİD-ə Səddam Hüseynin köməkçisi İzzət İbrahim rəhbərlik edir.\n- Mətbuat onun öldürüldüyünü yazır...\n- O, ölməyib. Onun köməkçilərindən biri oğluyla birgə öldürülüb. Bildiyiniz kimi, bir həftə əvvəl Mosulu işğal etdilər. Ondan sonra Kərkükə gəlmək istədilər. Səlahəddin, Tikrit, Samirə, oradan Diyaləyə girmək istədilər. Diyalədən də Bağdada 50 km məsafədir. Hazırda Bağdadın sərhəddində dayanıblar. Tuzxurmatuya girə bilmirlər. Çünki Kərkükdən əsgərlər geri çəkiləndə peşmərgəlilər gəlib Tuzxurmatuda yerləşdi. Bu, bir turkman kəndidir, vaxtilə Kərkükə, indi isə Səlahəddinə bağlıdır. İndi ora pəşmərgilərin nəzarətindədir.\n- Maraqlı oyun gedir. Terrorçular Mosula girəndə İraq ordusunun əsgərləri müqavimət göstərmədən silahlarını orda qoyub, hətta üst geyimlərini soyunub qaçdılar. Bu, əvvəlcədən hazırlanmış ssenariyə oxşayır, deyilmi?\n- Xatırlayırsınızsa, ABŞ əsgərləri də İraqa girəndə belə olmuşdu. Bəsrədə vuruşdular, amma Bağdada girəndə İraq ordusu silahı yerı qoyub təslim oldu. Diqqət etsəniz, bu, o oyunun ssenarisiylə eynidir. Mosula girəndə hamı silahını qoyub geri çəkildi. İraq ordusunun quru qoşunlarının komandanı Əli Qeydan özü Mosulda idi və təlimat verdi ki, heç kim vuruşmasın, silahları yerə qoyub geri çəkilin. Mosulu belə verdilər. Dediyiniz kimi, bu bir oyun idi. İçəridən əsgərlər nəzarətə götürülmüşdü. Mosul əhalisi sünnidir və razılaşaraq ora girə biliblər. Onların əsl məqsədi İraqda şiə dövlətini yox etməklə sünni bir islam dövləti qurmaqdır. Adına diqqət edin, İraq Şam İslam Dövləti. Eynilə BƏƏS Partiyası da 1963-cü ildə Şamda yaradıldı, iqtidara gəldi. Uğurlu olmadı, 1968-ci ildə yenidən İraqda yaradıldı. Beləliklə, üçüncü dəfə quruldu. Arxasında BƏƏS Partiyasının öndə gedənləri, İzzət İbrahim, Səddam Hüseynin qızı var. Qətər, Səudiyyə Ərəbistanı və Birləşmiş Ərəb Əmirlikləri İŞİD-ə dəstək verir.\nƏrəb ölkələri İŞİD-ə dəstək verir\n- Səddam Hüseynin qızı İordaniyada siyası sığınacaq alaraq orada yaşayır. Bu ölkə də terrorçulara dəstək verir?\n- İordaniya prosesləri uzaqdan izləyir, tərəfsiz olduğunu göstərir.\n- Səddam Hüseynin qızı Mosuldadır?\n- Bəli, oradadır. Urdindən gəldi. Çıxıb dedi ki, mən ilk qadın olaraq İŞİD-ə qatılacağam. Qətər, Səudiyyə Ərəbistanı və Birləşmiş Ərəb Əmirliklərinə təşəkkür edirəm ki İŞİD-ə dəstək verir. Belə çıxır ki bu ölkələr İŞİD-ə maddi və mənəvi dəstək göstərir.\n- Bəzi müşahidəçilər bu oyunda Türkiyənin də yer aldığını bildirir. Sizsə, bu doğrudur?\n- ABŞ-ın İraqdakı səfirliyi İŞİD-in Mosula girəcəyi barədə məlumatlıydı, amma açıqlama vermədi. Yəni baş verənlərdən ABŞ-ın xəbəri var idi. Zənn etmirəm, Türkiyənin bundan xəbəri olsun. Xəbəri olsaydı Mosuldakı baş konsulunu çıxarardı.\n- Baş konsul başda olmaqla konsulluğun işçiləri, hətta yük maşını sürücüləri girov götürülsə də, qarşı tərəf onları nə öldürür, nə də konkret istəklərini bildirir...\n- İlk gün Mosulu işğal etdikdən sonra konsulluğa girib dedilər ki, narahat olmayın, sizə toxunmayacağıq. 100-ə yaxın türk vətəndaşını girov saxlayırlar. Bu gün, sabah buraxa bilərlər. Amma İraqda terrorla sadəcə İŞİD məşğul olmur. Mosulda 15-ə yaxın terror təşkilatı var. İŞİD bu girovları buraxsa, yoldakı digər terrorçular onları rahat buraxmaz.\n- Necə ki girov götürüblər, istəsələr ən təhlükəsiz şəkildə də təhvil verə bilərlər. Sizcə, bu bəhanə deyilmi?\n- Əlbəttə bunlar bir bəhanədir. Bəlkə, Türkiyədən hansısa tələbləri, istəkləri ola bilır...\n- Məsələn, nə ola bilər?\n- Türkiyə həbsxanalarında bəzi insanlar var ki, onların buraxılmasını tələb edə, İraq dövlətinə qarşı silah dəstəyi verməsini istəyə, ABŞ-la müzakirələr zamanı “bizi dövlət olaraq tanısın” deyə bu kimi şərt irəli sürə bilərlər. Hazırda Türkiyə çətin vəziyyətdədir, vətəndaşları girovluqdadır. Belə olmasaydı, Türkiyə NATO vasitəsiylə müdaxilə edə bilərdi. Hətta Türkiyə ordusunun Mosula girməsinə də qarşıdır.\nƏn böyük səbəb Nuri Əl-Malikidir\n- Bilrisiniz ki, bu terrorçuların çoxu Türkiyə sərhəddindən maneəsiz Suriyaya keçə biliblər...\n- Düz deyirsiniz, PKK necə Şimali İraqa girdisə, bu terrorçu təşkilatın üzvləri də o cür Suriyadan girə bildi. Bəlkə də bəzisi iş birliyi yaradıb. PKK-la bunların mənfəəti eynidir. Bunlar niyə Ərbilə, Kərkükə, Tuzxurmatuya girə bilmədi, çünki kürdlərlə razılaşmışdılar. Bununla kürdlərə xidmət etdilər. Kürdlər Kərkükü alıb, Tuzxurmatuyla birgə böyük Kürdüstan dövləti yaratmağın son mərhələsinə gəldi.\n- Bu günə kimi neçə adam öldürülüb, girov götürülüb?\n- Öldürülənlərin sayı çox deyil. Çünki Mosulu müqavimətsiz aldılar. Tikritdə, Rumadidə də eyni vəziyyət yaranmışdı. Əminəm ki, ölənlərin sayı 200-ü keçməyib. Mosula 3 min nəfərlə giriblər. Mosulda 60 min əsgər var idi. İŞİD-in sayı az olsa da arxalarında güc var. 60 min əsgər silahı qoydu qaçdı. 3 min 60 minə nə edə bilərdi? Onu da deyim ki, onlar Bağdada gələ bilməz. Bir müddət sonra geri çəkiləcəklə, belə davam edə bilməz.\n- Bəs qadınları zorladıqları, qaçırdıqları doğrumu? Saytlar iraqlı 4 qadın zorlandıqdan sonra özlərini öldürməsi barədə məlumat yayır.\n- Bu barədə eşitməmişəm. Amma adam öldürməyə gəlincə, maşınla qarşılarına kim çıxırsa vurub öldürürlər. İraqda elə terrorçu təşkilatlar var ki, adamı yerə yıxıb başını kəsir. Bu, vəhşilikdir. Adları terrorçu təşkilatdır, şəxsiyyətləri məlum olmayan şəxsiyyətsizdirlər. Kimə xidmət etdikləri məlim deyil. Əgər bu, İslama xidmətdirsə, İslam adam öldürməyə, baş kəsməyə izn vermir. Günahı varsa, sübut edilirsə öldürə bilərsən. Amma günahsız insanları öldürmək özü günahdır.\n- İraqın baş naziri Nuri Əl-Maliki də susur, hətta ailəsini ölkədən çıxardığı barədə məlumatlar verilir...\n- Əslində, ən böyük səbəb Nuri Əl-Malikidir. Çünki, onu xəbərdar etdilər ki, üçüncü dəfə namizədliyini verməsin. O isə inad edərək üçüncü dəfə baş nazir oldu. Belə olan təqdirdə sünnilər hərəkətə keçdi. Hədəf baş nazirin getməsidir. O israr edərsə İraq üç yerə parçalanacaq. Bir yanda sünnilər, bir yanda şiələr, digər yanda kürdlər.\n- Sizcə, bu durumda getməsi doğru olardımı?\n- Biz türkmanlar üçün İraqın bütövlüyü önəmlidir. Nə Kürdüstanın qurulması, nə də İraqın parçalanması bizə xeyir verə bilər. Turkmanlara görə onun indiki durumda qalması lazımdır, getməsi bizə də zərər verə bilər. Turkmanlar istəyir ki, ölkə parçalanmasın və hər kəs öz haqqını ala bilsin. Kərkükün nə Şimali İraqa, nə də mərkəzi hökumətə bağlanmasını arzulayırıq. Amma özəl statusun olmasını istəyirik. Bunu etmirlər, çünki Kərkükün nefti var. Kürd də, ABŞ da, mərkəzi hökumət də neft istəyir. Bu şəkildə davam edərsə, ölkə 3 yerə bölünəcək. İraqın parçalanması planı 1991-ci ildən var. Bir ara ABŞ-ın məqsədi İraqı bütöv nəzarət altında qalması idi. Kərkük qardaşlıq şəhəridir. Tarix boyunca turkmanların şəhəri olub, 2003-cü ildən sonra kürdlərin sayı çoxaldıqca, ərəb və turkmanları keçdi. Nəzarət də kurdlərdədir.\nPrezidentin nəşi Avropadadır\n- Diplomatik mənbələrə istinadən Cəlal Tələbaninin keçən ildən öldüyü və məlumatı müəyyən vaxta kimi gizlin saxlanılması barədə məlumat yazmışdıq. İraqın ölkəmizdəki səfiri məlumatı yalanlamağa çalışdı. Prezident ölübmü?\n- Bəli, ölüb. Onun öldüyünü təsdiqləyirəm. Düşünürəm ki, ilin sonuna kimi məlumatı açıqlayacaqlar. Çünki bu məsələni daha çox uzada bilməzlər. Zatən özləri də bunu etiraf edir. Əgər bir adam xəstələnərsə, yataqda belə şəkli ortaya çıxar, TV-yə çıxıb uzaqdan da olsa əl yelləyər. Bu adamın bu günə kimi həyatda olması mümkün deyil. Hətta Almaniya hökuməti dedi ki, gəlin onu aparın, bu xəstəxanada qalmasını artıq istəmirik. Çünki əlavə olaraq ayda 150 min dollar xəstəxana xərcləri ödənilir. Həkimlər bildirdi ki, hətta istəsəniz onu mumyalaya da bilərlər. Almaniya qanunlarına görə, ölmüş insan 45 gün, 2 ay xəstəxanada saxlanıla bilər. Amma İraq hökuməti onun saxlanılmasını istədi. Əslində, Məsud Bərzani də prezidentin ölüm xəbərinin gizlədilməsini istəyir. Hazırda bu məlumat elan olunarsa, İraqda kürdlər arasında bir xaos yaranar. Zatən kürdlər bölünmüş vəziyyətdədir.\n- Prezidentin nəşi Almaniyadadır, yoxsa İraqda saxlanılır?\n- Onu heç kim bilmir. Amma İraqda da deyil. İraqa gətirilsəydi, bilinərdi. Hazırda İraqda təhlükəsizlik elə səviyyədədir ki, məlumat o an ortaya çıxa bilər. Nəşi Avropadadır.\n- Səddam Hüseyn devrildikdən sonra İraq hələ də özünə gələ bilmir. Necə düşünürsünüz, Hüseynin zamanı ölkəyə nə qədər xeyir verdi və indiki İraq nə qədər zərərə uğradı?\n- İmkan versələr, İraq özünə gələr. Çünki İraq zəngin bir ölkədir.\nSəddam dedi ki, İrana güvənməyin\n- Zəngin ölkənin milyardları Əl-Malikini dünyanın ən zəngin insanları arasında 2-3 cü yerə çıxarıb...\n- Bu pulları heç yerə apara bilməz. Səddam apara bilmədi. Amerika da, Avropa da onun banklardakı pullarını dondurdu. Bir qərar çıxarsalar o pullar yerindən İraqa qaytarıla, ölkənin iqtisadiyyatına sərf oluna bilər. İnsanlar pul məsələsində heç zaman dərs almır. Qəddafi, Mübarək, Hüseyn də ala bilmədi. Çünki ərəblərin içində, təbiətində var diktatorluq. Ərəb ölkələrinin 100 faizi diktator ölkələridir. Demokratik adlandırıla biləcək çox nadir ölkə var. Səddamın dönəmində önəmli olan o idi ki bir sistem mövcuduydu. Düzdür diktator idi, sünniləri də, şiələri də, kürdləri də öldürürdü, eyni mövqe göstərirdi. Dövləti və iqtidarını saxlamaq üçün hər şey edirdi. Onun zamanında bir düşmən vardı, indi düşmən bəlli deyil. İndi şiə, sünni, PKK, Əl-Qaidə və digər təşkilatlar var, bilmirsən bunlar haradan çıxır. Səddam edam zamanı dedi ki “İrana güvənməyin. Məndən sonra bir şiə iqtidar gəlir, arxasında İran var. Ona güvənməyin, ölkəni bölər”. Bunu dedikdən sonra ipi boğazına keçirdilər. Şiə qrupunun rəhbəri Müqtəda Əs-Sədrin adamları və İrandan gələnlər onu edam etdi. Çox güclü, nüfuzlu biri olan Əs-Sədr turkman, sünni, kürd, şiələr arasında ayrı-seçkilik etmir. O, həmçinin, Əl-Malikinin üçüncü dəfə seçilməsinə qarşı çıxıb.\nSon olaraq demək istədiyim bir məsələ var. İraqdakı 3 milyon İraq azərbaycanlısı sadəcə Türkiyədən deyil, Azərbaycandan da dəstək gözləyir. Çünki onların soyları, kökləri Azərbaycandan, Orta Asiyadan gedənlərdir. Azərbaycan dövləti, xalqı mütləq o İraq turkmanlarına sahib çıxmalıdır. Rəhmətlik Heydər Əliyev demişdi ki, İraqda 3 milyon azərbaycanlı var, onlar Böyük Azərbaycanın önəmli bir parçasıdır. O parçaya da Azərbaycan sahib çıxmalıdır.\nAyı İsmayıllı sakininə həyətində hücum etdi 15 Sentyabr 2019, 13:26 Naxçıvan Qarnizonu qoşunlarında növbəti komanda-qərargah təlimi keçirilib - VİDEO 15 Sentyabr 2019, 13:17 Elçibəyin oğlu: “Hələ ki, toy etmək barədə düşünmürəm” 15 Sentyabr 2019, 13:05 Son 4 il 8 ayda texniki itkilər 2 dəfəyə qədər azalıb 15 Sentyabr 2019, 12:54 İlham Əliyev Bilik Günü münasibətilə "Facebook"da paylaşım etdi 15 Sentyabr 2019, 12:45 Özbəkistanın Türk Şurasına gəlişi BƏYANATA səbəb oldu 15 Sentyabr 2019, 12:32 Sabahın hava PROQNOZU - 30 dərəcə İSTİ 15 Sentyabr 2019, 12:29 Xurafatdan vəhdətə aparan missiya - Builki Aşura hansı məqamlarla yadda qaldı? 15 Sentyabr 2019, 12:19 Mehriban Əliyevadan Bilik günü TƏBRİKİ 15 Sentyabr 2019, 12:10 Bir şəklin tarixçəsi - Bakıya yeridilən ingilis əsgərlərin AQİBƏTİ 15 Sentyabr 2019, 11:56 Bakıdakı hansı məktəblər sökülüb-tikildi? - SİYAHI 15 Sentyabr 2019, 11:47 Bakıda 414 844 şagird oxuyur, 27 930 müəllim çalışır - RƏSMİ 15 Sentyabr 2019, 11:40 Azərbaycanda sabiq deputat vəfat edib 15 Sentyabr 2019, 11:32 İlyas İsmayılovun oğlunun qətlindən 1 il ötür - Cinayətin istintaqı nə yerdədir? 15 Sentyabr 2019, 11:13 Təmizliyin İsveçrə modeli 15 Sentyabr 2019, 10:11 Bu gün “Qarabağ” - “Neftçi” oyunu keçiriləcək 15 Sentyabr 2019, 09:53 Ermənistan atəşkəsi 22 dəfə pozdu 15 Sentyabr 2019, 09:49 “Azərbaycan, gəldik!” deyən PAŞALAR 15 Sentyabr 2019, 09:18 Üç qadının sevdiyi rejissor... 15 Sentyabr 2019, 09:15 Metroda silahlı insident 15 Sentyabr 2019, 00:46 Mehriban Əliyeva İvanovkada Mədəniyyət Sarayının açılışında - FOTO 15 Sentyabr 2019, 00:31 Azərbaycanda Bilik günüdür 15 Sentyabr 2019, 00:15 Bakının azad olunmasından 101 il ötür 15 Sentyabr 2019, 00:01 Bakıda ağır qəza: 3 ölü, 6 yaralı 14 Sentyabr 2019, 23:50 5,9 bal gücündə zəlzələ oldu 14 Sentyabr 2019, 23:29 Qusarda itkin düşən qadın və azyaşlı qızı tapılıb 14 Sentyabr 2019, 23:07 Mehriban Əliyeva İsmayıllıda - FOTOLAR 14 Sentyabr 2019, 22:41 Səhiyyədə şəffaflıq və hesabatlılıq müzakirə olundu 14 Sentyabr 2019, 22:11 Rəqəmsal iqtisadiyyat şəraitində ali təhsilin üzləşdiyi əsas çağırışlar - REKTOR ÇIXIŞ YOLU GÖSTƏRDİ 14 Sentyabr 2019, 21:57 Mehriban Əliyeva Şamaxı Cümə məscidində olub - FOTOLAR 14 Sentyabr 2019, 21:44 ABŞ hərbi gəmisi İstanbul boğazında 14 Sentyabr 2019, 21:28 Neft emalı zavodunda partlayış 14 Sentyabr 2019, 21:16 Mehriban Əliyeva Şamaxıda məktəb açılışında - FOTOLAR 14 Sentyabr 2019, 21:02 Ağsu polisi aztəminatlı ailələri sevindirdi 14 Sentyabr 2019, 20:46 Mehriban Əliyeva Şamaxıda əhali ilə görüşdü - FOTOLAR 14 Sentyabr 2019, 20:33


«Çap Evi» mətbəəsinin bəzi sənədləri müsadirə olunub\n«Çap Evi»ndə bir sıra müstəqil və müxalifətyönlü qəzetlər nəşr olunur\nVergilər Nazirliyi Bakı Departamentinin əməkdaşları yanvarın 22-də «Qanun» nəşriyyatı və «Çap Evi» mətbəəsinə gələrək, bəzi sənədləri müsadirə ediblər.\nMətbəənin sahibi Şahbaz Xuduoğlu «Turan»a deyib ki, qanuna əsasən, Vergilər Departamentinin əməkdaşları yalnız sənədlərin surətini götürməli idilər. Amma Ş.Xuduoğlunun etirazına baxmayaraq, ona bildiriblər ki, sənədlərin surətini vergi idarəsində çıxaracaqlar.\nDepartamentin əməkdaşları mətbəənin kompüterlərini də götürmək istəyiblər. Lakin nəşriyyatın hüquqşünasları onlara bu əməllərin qanunsuz olduğunu sübut ediblər. Bundan sonra rəsmilər kompüterin yaddaşında olan sənədləri çap ediblər.\nHadisəni şərh edən Ş.Xuduoğlu bu cür yoxlamaların qanunazidd olmadığını bildirir. Amma onu da deyir ki, həm nəşriyyat, həm də mətbəədə eyni vaxtda tələsik yoxlamaların keçirilməsi bunun sifariş olduğuna dəlalət edir:\n« Yoxlamanın çox vaxt aparmasına və mətbəə əməkdaşlarını işdən yayındırmasına baxmayaraq, qəzetlər qrafik üzrə dərc ediləcək » .\n«Çap Evi»ndə bir sıra müstəqil və müxalifətyönlü qəzetlər – «Yeni Müsavat», «Bakı xəbər», «Bakı Zaman», «Bizim yol» və s. nəşr olunur.\nMəsələyə münasibət bildirən Vergilər Nazirliyi mətbuat xidmətinin rəhbəri Fariz Səmədov dedi ki, onlarla sabah – yanvarın 23-də əlaqə saxlasınlar.\n«Çap evi» nəşriyyatı və «Qanun» jurnalında yoxlama aparılıb


Sevda Əlekberzade boşanma xeberini tesdiqledi: "Ayrılığa sebeb…" - Azadliq Xeber\nSevda Ələkbərzadə boşanma xəbərini təsdiqlədi: "Ayrılığa səbəb..."\n19.01.2016 / 15:08 xeber –\nƏməkdar artist Sevda Ələkbərzadə boşanma xəbərlərini təsdiqləyib. Lent.az-ın məlumatına görə, “1news.az”a açıqlama verən ifaçı həyat yoldaşı Kamiyarla ayrılığını bu cür şərh edib: “Bu günə kimi mənə bu qədər zəng edən olmamışdı. Nə qədər böyük layihələr etdim, heç belə müzakirə olunmadı. Amma şəxsi həyatım müzakirə edilir. Bu barədə ilk və son dəfə açıqlama verirəm. Həyat yoldaşımla boşanmaq qərarına gəlmişik. O, Amerikada, mən isə Azərbaycandayam. Qərar verdik ki, belə davam etməkdənsə, ayrılaq. Mən hər şeyi Bakıda qoyub Amerikaya köçə bilmərəm. Eləcə də Kamiyar işini atıb bura gələ bilməz. Qarşılıqlı razılaşma ilə bu qərarı verdik. Hər dəfə Azərbaycanda, Türkiyədə və Amerikada yaşamağa çalışdıq. Amma hər dəfə bir problem ortaya çıxdı. Onunla münasibətimiz indi də yaxşıdır”.\nQeyd edək ki, Sevda və Kamiyar cütlüyü 2014-cü ilin may ayında ailə həyatı qurmuşdu.


Təhsil Nazirliyi sistemində ciddi problem yaşanır\n07:14 25 Noyabr 2020\n13:49 25.07.2018 Qısa URL\nValideynlərə məsləhət görülürr ki, uşaqlarını Azərbaycan bölmələrinə qoysunlar\nBAKI, 25 iyul — Sputnik. 2018-2019-cu tədris ilində Azərbaycan məktəblərinin rus bölməsinə gedəcək birinci sinif şagirdləri müxtəlif problemlərlə üzləşməli olacaq. Sputnik Azərbaycan Təhsil Nazirliyinə istinadla xəbər verir ki, 2018-ci ildə nazirliyə 2018-2019-cu tədris ilində respublikanın ümumtəhsil məktəblərinin I siniflərinə 165 780 uşağın qəbulu ilə bağlı ərizə ilə müraciət edilib. Onlardan 15 032 şagird rus bölmələrində təhsil almaq üçün müraciət edib.\nYəqin rus dilinin Azərbaycanda dövlət dilindən sonra öz əhəmiyyətinə görə ikinci yeri tutduğunu xatırlatmağa ehtiyac yoxdur. İşəgötürənlər adətən işə götürəcəkləri şəxsin minimum üç dil (Azərbaycan, rus, ingilis) bilməsi tələbini irəli sürürlər.\nSon illərdə respublikamızda öz uşaqlarını məktəblərin rus bölmələrinə yerləşdirən valideynlərin sayının əhəmiyyətli dərəcədə artdığı müşahidə olunur. Bunu təhsil eksperti Kamran Əsədov da Sputnik Azərbaycan-a açıqlamasında təsdiqləyib.\nO, qeyd edib ki, son üç ildə rus bölmələrində oxuyan şagirdlərin sayı nəzərəçarpacaq dərəcədə artıb. Ekspertin sözlərinə görə, hazırda məktəblilərin 17%-i 1-ci sinifdən 11-ci sinfə qədər rus dilində təhsil alır.\nTəhsil Nazirliyinin məlumatına görə, hazırda ölkədə 4,5 min ümumtəhsil məktəbi fəaliyyət göstərir. Bu məktəblərdə 1,6 milyon şagird təhsil alır. Bununla yanaşı, Azərbaycanda 500 minədək adam xarici dil kimi rus dilini seçir. Son iki il ərzində, şagirdlərin birinci sinfə elektron qəbulu ilə əlaqədar olaraq öz uşaqlarını rus bölmələrinə verməyi arzu edən valideynlərin sayı kəskin şəkildə artıb.\n"Təbii olaraq, bu, valideynlərin konstitutsion hüququdur. Lakin sonra bunun ciddi nəticələri olacaq. Əgər rus bölməsinə şagirdlərin qəbulu ilə bağlı vəziyyəti beş-on il əvvəlki vəziyyətlə müqayisə etsək, görərik ki, sonradan tələbələr təhsil dilini dəyişmək məcburiyyətində qalıblar" — deyə Əsədov bildirib.\nO bildirib ki, rus bölməsində təhsil alan şagirdlərin heç də hamısı 11-ci sinfi bitirə bilmir: "Təəssüf ki, bu, universitetə qəbul planında da aydın şəkildə görünür. Baxmayaraq ki, dövlət universitetlərə qəbul zamanı rus bölmələri üçün də planlaşdırılan yeri ayırır, amma vakant yerlər 100 faiz tutulmur".\nEkspertin dediyinə görə, bu səbəbdən də universitetlərin rus bölmələrinə qəbul balı aşağı düşür: "Misal üçün, əgər abituriyentlər Azərbaycan bölmələrinə seçdikləri ixtisaslar üzrə 660-670 balla qəbul olunursa, rus bölmələrində həmin istisaslara yiyələnmək üçün 400-450 bal kifayət edir".\nBu gün ən ciddi rəqabət dördüncü ixtisas qrupunda müşahidə edilir. K.Əsədovun fikrincə, problemin kökündə o dayanır ki, valideynlər uşaqlarının xarici dil bilməsini arzulayaraq onları rus bölmələrinə yerləşdirirlər: "Nə qədər ki, uşaq ibtidai siniflərdə təhsil alır, problem yaranmır. Artıq yuxarı siniflərə keçəndə, şagirdlər bu yükün öhdəsindən gələ bilmirlər. Odur ki, Azərbaycan bölməsinə keçirlər və əksər hallarda 9-cu sinifdən məktəbdən ayrılırlar".\n"Təsəvvür edin ki, sinifdə 30 uşaq var. Onların 15-nin valideyni rus dilində təhsil alıb, qalanlarının isə rus dili ilə heç bir əlaqəsi yoxdur. Dili bilməmək təhsil prosesinin ortasında ciddi fəsadlar doğurur. Uşaqlar pedaqoqu başa düşmürlər və bu da ciddi problem yaradır" — deyə həmöhbətimiz vurğulayıb.\nƏsədov valideynlərə məsləhət görür ki, uşaqlarını Azərbaycan bölmələrinə qoysunlar: "Əgər valideynlər arzu edirlərsə ki, uşaqları xarici dilləri də bilsin, o zaman onları əlavə repetitorların yanına qoysunlar. Bu problem üzündən rus bölmələrində təhsil alanların 40%-i rus dilində təhsildən imtina edir. Bu səbəbdən də universitetlərdə rusdilli abituriyentlərin sayının həddindən artıq az olduğu müşahidə edilir".\nMütəxəssis rus bölməsində təhsillə bağlı başqa bir problemə də toxunub. Bu, rus bölmələrində peşəkar kadrların — pedaqoqların çatışmaması ilə bağlıdır: "Əgər valideynlərin arzusunu nəzərə alaraq əlavə rus bölmələri açmalı olsalar, müəllimlərlə bağlı problem yaranacaq. Müəllimlərin işə qəbulu ilə bağlı imtahanlarda rus dili müəllimləri aşağı nəticələr göstərirlər. Lakin Nazirlik onları işə götürməyə məcburdur. Nəticədə isə yenə də valideynlər o müəllimlərdən narazı qalırlar".\nekspert, Kamran Əsədov, Sputnik Azərbaycan, dil, Azərbaycan bölməsi, sinif, şagird, rus bölməsi, məktəb, Azərbaycan


Layihə rəhbəri – Human Resources and Consulting Company in Azerbaijan\nLayihə rəhbəri\t489 views6 applications\nFull Time Baku, Azerbaijan January 26, 2019 - February 26, 2019 Others Print\nrəhbəri layihələrin keyfiyyət vaxt və büdcə məhdudiyyətləri daxilində icra olunmasına və təhvil verilməsinə birbaşa cavabdehlik daşıyır..\nLayihə rəhbəri ona həvalə olunmuş layihənin, şirkətin layihə idarə etmə proseduruna əsaslanaraq icra olunmasına məsulliyyət daşıyır.\nLayihənin icra planının hazırlanmasına və həyata keçirilməsinə cavabdehdir.\nMüştərinin layihə üzrə əsas tələblər toplusunun hazırlayır və daimə yeniləyir.\nLayihədə maraqlı tərəflərin təsir analizini hazırlayır və daim yeniləyir.\nİşlərin siyahısını, İş qruplarını, Gant cədvəlini və Resurs birləşmələrini təqdim edir.\nİdarə etmə reservləri ilə birlikdə layihə büdcəsinin idarə etmə planını hazırlayır və razılaşdırır.\nLayihənin insan resurslarını, keyfiyyət tələblərini, kommunikasiyasının idarə etmə planını hazırlayıb təqdim edir.\nRisklərin idarə etmə planını hazırlayıb təqdim edir.\nLayihənin təchizatının idarə etmə planını təqdim edir.\nTəsdiq olunmuş iş planına uyğun olaraq görüləcək işlərin təhvil verilmə müddətinə nəzarət və və bu iş planının kritik keçidinin optimallaşdırılmasına cavabdehdir. Layihə üzrə işlərin proqnozlaşdırılması, iş planina müvafiq düzəlişlərin edilməsnə cavabdehdir;\nLayihənin konsepsiya, məqsəd və əsas mərhələlərini struktur rəhbəri ilə razılaşdırır;\nLayihə olunacaq məhsulun texniki göstəricilərinin səviyyəsini təyin edir;\nLayihənin pul vəsaitinin hərəkətinin, məsrəf və gəlirin planını hazırlayır;\nLayihə üzrə sənədləşməni aparır;\nLayihənin təqdimatını hazırlayır və aparır;\nLayihəyə dəyişiklikləri hazırlayır və daxil edir;\nLayihə briqadasının üzvlərinin işlərini uyğunlaşdırır;\nLayihə üzrə görülən işlərin keyfiyyətinə nəzarət edir\nLayihənin qrafik planına və büdcəsində düzəlişlər edir, edilən dəyişiklikləri razılaşdırır;\nLayihənin yerinə yetirilməsi müddətində iclasların planlaşdırılması və keçirilməsinə təşəbbüs göstərir;\nKommersiya Departamentində Planlama Mühəndisi və Tender üzrə Mühəndis ilə layihə üzrə aralıq və yekun hesabatların tərtib edir və razılaşdırır, aralıq və yekun hesabatları rəhbərliyə təqdim edir;\nFəaliyyətinə aid olan istənilən məlumatı tam və məhdudiyyətsiz əldə etmək (bilavasitə rəhbəri və ya idarəetmə orqanları tərəfindən tanışlığa qadağa qoyulan məlumatlardan başqa).\nMəxfi informasiyanın və şirkət sirlərinin saxlanmasına görə məsuliyyət daşıyır;\nBu “Vəzifə təlimatı” ilə müəyyənləşdirilmiş vəzifələrin icra edilməsinə, Layihələr üzrə Rəhbərin və müəssisənin İcraçı Direktorunun əmr və sərəncamalarının vaxtında və keyfiyyətlə yerinə yetirilməsinə görə məsuliyyət daşıyır;\nTəhvil–təslim aktı və ya maddi məsuliyyət müqaviləsi ilə ona təqdim olunmuş inventara görə məsuliyyət daşıyır;\nƏmək intizamına və müəssisə daxili intizam qaydalarına əməl etmək;\nƏməyin mühafizəsi, texniki təhlükəsizlik, istehsalat sanitariyası və yanğından mühafizənin norma və qaydalarına əməl olunmasına və bu təlimatda nəzərdə tutulmuş digər əmək funksiyalarının yerinə yetirilməsinə görə məsuliyyət daşıyır;\nİş stajı: 10 il; Müvafiq vəzifədə ən azı 3 il iş təcrübəsi\nDil biliyi ; Azərbaycan, İnglis dili, Səviyyə\nKompüter biliyi: MS Office, AutoCad, MS Project, Primavera P6, Outlook və digər qrafik proqramlar; Səviyyə: Yaxşı\nDigər Tələblər: PMP certifikatın olması labüddür. Ingilis, Rus dili bilənlərə üstünlük verilir\nVəzifələrini həyata keçirən zaman ortaya çıxan vacib məsələlər barədə subordinasiya qaydalarına uyğun olaraq bilavasitə rəhbərinə müraciət edir və məsələlərin həlli istiqamətində onunla əməkdaşlıq edir;\nƏmək fəaliyyəti prosesində müəssisənin struktur bölmələrinin cari iş ahənginin pozulmasına və komandadaxili münasibətlərin pisləşməsinə təsir göstərən hərəkətlərə yol verməməlidir\nMaya dəyərinin hesablanması, büdcələrin ve işçi cizlglərin hazırlanması və müzakirə edilməsi;\nMüştərilərə iş tərəqqi və büdcə məsələləri barədə məlumat verməyi;\nMemarlarla, mühəndislə və digər tikinti və tikinti mütəxəssisləri arasında koordinasiyanın təşkili;\nMüvafiq orqanlardan icazələrin və lisenziyaların alınması;\nİnşaatı təşkil edəcək amillər və proseduralar haqqında məlumatın olması və ən yaxşı nəticələr əldə etmək üçün müxtəlif ixtisaslar üzrə mütəxəssislər qrupunu idarə etməlidir;\nIdeal namizəd analitik ağıl və böyük təşkilati bacarıqlara sahib olmalıdır;\nKeyfiyyət və sağlamlıq və təhlükəsizlik standartları ilə tanış olmalıdır;\nMükəmməl təşkilati və vaxt idarəçiliyi bacarığı olmalıdır;\nİri müştərilərlə iş üzrə menecer\nHolcim Full Time Baku, Azerbaijan April 16, 2019 - April 30, 2019\nTəkrar emal üzrə menecer\nHolcim Full Time Baku, Azerbaijan April 11, 2019 - May 2, 2019\nHead of Geocycle


ƏDƏBİYYAT - Çinarə Ömray\nHamı deyir e, 11 ayın sultanı ramazandır, yalan söhbətdi o. Mənə görə, 11 ayın sultanı məhərrəmlikdi. Dayanın, dayanın! Siz də hamı kimi «dəlidi də» deyib sözümü qəribçiliyə salmayın.\nBir səbir edin, izah edəcəm. Əslində bir az səbir edə bilsəniz, sizə nələri, nələri izah edərdim. Amma hardadı sizdə o səbir? Siz səbir etməyin dərdindən bütün deyilənləri əyri-düzüylə qəbul etməyə hazırsınız. Ehh, sizi ağılsız bədbəxtlər!\nHə, buracan səbir edib oxumusunuzsa, demək, o ağılsız bədbəxtlərə aid deyilsiniz. Demək, sizə sirr vermək olar. Nə bilmək olar, bəlkə, elə sizə izah edərək, inandıra bildim əslində kim olduğumu.\nHə, 11 ayın sultanı deyirdim axı. Mənə görə, məhərrəmlikdi. Niyə? Əlbəttə, «niyə»siz heç nə yoxdur bu kainatda. Və bütün «niyə»lərin də öz cavabı var.\n11 ay boyunca mənə «dəli Rüqeyya, dəli Rüqeyya» deyib qovalıyan, çörəyi əlimdən alıb mənlə məzələnən, uşaqları üstümə qısqırdan bütün adamlar məhərrəmlikdə mənim dərdimə ağlayırlar. Hansı məscidin qapısına gedirəmsə «can, Rüqeyya» deyib ağlaşırlar. Əslində onda ürəyim yumşalır. Əlimi ürəyimə qoyub Allahdan bu adamların mənə etdiklərinə görə onların bütün günahlarını bağışlamasını istəyirəm.\nElə ürəyim ağrıyır ki, onların mənə görə o cür ağlamağına. Bütün qəlbimlə Allaha dua edirəm mən də. Deyirəm, mənə verdikləri bütün əziyyətləri onlara günah yazma, Allahım. Bağışla o göz yaşlarına.\nAncaq sonra nə olursa, bilmirəm. Səhər açılır, dünən ağlayan bütün adamlar məni harda görürlər, yan gəzirlər. Təpiklə vuran, uşağını mənlə qorxudan, hələ mənə çörəyi pulu ilə belə satmayan dükançını demirəm.\nSonra gedib həmin məscidə girmək istəyirəm, təbii, qoymurlar. Fikirləşirəm ki, Allah məni ha içəridə, ha çöldə, onsuz da eşidir. Əlimi hamı kimi üzü göyə açmıram. Çünki əlini hamı kimi üzü göyə açanları çox vaxt özləri görmədim. Axı hamı Allahla necə eyni cür danışar? O ki bizi eyni cür yaratmayıb.\nMən məscidin həyətində əlimi ürəyimin üstə qoyub onla danışdım. Dedim:\n– Axı bu adamlar niyə belə edir? Onlar bir gün hamısı mələk olurlar. Hamı məni deyib ağlayır, hamı mənə pul verir, çörək, halva verir. Səhəri gün hamı hər şeyi unudur. Niyə belə olur ki? Niyə məni sevmirlər? Bəs sevmirlərsə, niyə ağlayırlar? Xətrinə dəyməsin, amma sənin yaratdıqlarını başa düşə bilmirəm.\nƏslində o günə qədər hər şey yaxşı idi. Off, mənim də birini qoyub o birinə keçməyim olmaya da. Unuduram, neynim?!\nAtamı deyirəm e, ögey atamı. Məni zorlayana qədər hər şey yaxşı idi. Yəni adamların mənlə münasibəti də, qonşular da. Hələ evmiz də var idi. Sonra həmin gün gəlib çıxdı.\nÖgey atam məni zorlayanda qışqırıq səsimə qonşu Əlikram dayı gəldi. Hər şeyi gördü. Ona yalvarırdım mənə kömək eləsin deyə. O eləcə donub qalmışdı.\nÖgey atam bilmədi neyləsin, məni ona da təklif elədi. Dedi qorxudarıq, danışmaz, narahat olma.\nƏlikram dayı dedi ki, məmnuniyyətlə, amma bu it balasının adından qorxuram e, adından. Özü bir zibil deyil, adı qənimim olar. Əli dəymədi mənə. Üstündən iki gün keçmədi, ögey atamı ağacın altında ildırım vurdu.\nSonra bütün kənd danışdı ki, onu ildırım yox, mənim adım vurub. Əslində o, ildırım yox, mənim adım imiş. Anam da üzümə baxmadı, dedi ki, Allah məni öldürsün adını belə qoyduğum yerdə. Neçə ildən sonra bir ər tapdım, onu da sənin vurğun vurmuş adın apardı.\nSonra mən hamilə qaldım. Əvvəl hamı inanırdı mənə. Kömək edirdilər, yemək verirdilər. Sonra aylar keçdi, heç kim inanmadı. Dedilər, başın pozulub sənin. Hamilə olsan, qarnın şişərdi. İnandıra bilmədim ki, mən qeyri-adiyəm. İnanmadılar. Beş oğlum oldu, hamsının adın ildırım qoydum. Bunu hardansa göy tanrısı eşitmişdi. Bir gün qulağıma pıçıldadı ki, yerdə sənin oğullarını rahat buraxmazlar. Zülmlə böyüdəcəksən, əsgər aparacaqlar. Orda da komandirlə sözləri düz gəlməyəcək, vurub öldürəcəklər. Bu adamlar içində sənin bəxtin gətirdi ki, uşaqlarının da bəxti gətirə? Ver onları mənə. Onları göydə buludların üstə böyüdərəm, hərəsini bir igid edərəm. Sonra yer üzündə haqsızlığa düşmüş bütün rüqəyyaların qisasını alacaqlar. Amma onlara heç kim toxuna bilməyəcək. Fikirləşdim ki, düz deyir göy tanrısı. Bu adamlar içində övlad böyütmək haqsızlıqdır. Ən çox da övladlarıma haqsızlıqdır. Əmanət etdim ona. Sonra silsilə uşaqlarım olmağa başladı. Yeddi qızım oldu. Hamısının adını Rüqeyya qoydum. Dedim, gözəl addır, qoruyacaq sizi. Məni qorudu. Həm də ildə bir dəfə hamı dərdinizə ağlayacaq. Qızlarım doğulduqca onları qardaşlarının yanına yolladım ki, yer üzündə adamlar çox təhlükəlidir. Hamı bir-birini incidir, hamı özündən yüksəyə gücü çatmır deyə, özündən zəifi əzir. Hamı əlindəki kəndiri ən günahsızın boynuna atır. Hamı “azadam” deyib ətrafına dəmir çərçivələr hörür. Özləri də bilmədən boğulurlar o çərçivənin içində.\nHamı bir-birin bağışlamır. Hamı Allahı unudub. Hamı üzü günəşə gedir. Guya yaşamağa, əslində yanmağa gedirlər. Ömürləri ömürlərindən qısa uşaqlar doğulur. Atalar övlad tabutuna girir, analar övlad yasında saç yolur.\nÜzü Allaha gedən yoxdu. Getsəydilər, bilərdilər ki, yanmaqdansa hər gün yenidən doğulmaq var. Hər gecə duadan hamilə qalmaq var. Hər gündüz həqiqətləri doğmaq var. Əlini göyə açmadan ürəyinin üstə qoyub dua etmək var. Mənim kimi ölümsüz uşaqlar doğub göy tanrısına övladlığa verən var.\nMən artıq bu adamların arasında qalmaq istəmirəm. Övladlarımın yanına getmək istəyirəm. Üzü buludlara...\n…Bu səhər sübh namazına gələn kənd adamları təəccüb içində idilər. Çünki məscidin həyətindəki dağdağan ağacından dəli Rüqeyya özünü sol döşündən asmışdı...


Amazon yanğınları niyə dünya üçün təhlükəlidir? - BBC News Azərbaycanca\nAmazon meşələrində çıxan yanğınlar bu il 2018-ci il ilə müqayisədə 80 faiz artıb. Braziliyada son altı ilin ən çox sayda yanğınları baş verir.\nİdarə edilə bilinməyən yanğınlar təkcə Braziliyaya deyil, Boliviya və Paraqvaya da təsir edir.\nCənubi Amerikada hər bir dəqiqədə bir futbol stadionu böyüklüyündə meşəliyin itirilməsi ilə nəticələnən yanğınlar təkcə bu qitəyə yox, bütün dünyaya təsir edə biləcək miqyasdadır.\n6.7 milyon kvadrat kilometr meşəliyin qarşı-qarşıya olduğu yanğınlar dünyanı beş əsas məsələdə təhdid edir:\n1. 40 mindən çox bitki növü\nDünya Vəhşi Təbiət Fondunun (WWF) məlumatlarına görə, Amazon regionunda 40 mindən çox bitki növü var.\nDünya Bankı "Amazon dünyanın tropik meşələrinin 40 faizinə, qurudakı biomüxtəlifliyin isə 25 faizinə ev sahibliyi edir" deyir.\nAmazon regionunda bitən bir çox bitki növü tibdə dərman istehsalında istifadə olunur. Əldə edilən bitkilərdən xərçəng xəstəliyinin dərmanları da, kosmetik vasitələr də istehsal olunur.\n2. 6 mindən çox heyvan növü\nAmazon regionunda bu günə qədər 427 məməli, 1300 quş, 378 sürünən və 400-dən çox suda-quruda yaşayan heyvan növü kəşf edilib. Bundan başqa, 3 min müxtəlif şirin su hövzələrində yaşayan balıq növü də bu ərazidə yaşayır. "Vegetarian pirani" adlandırılan balıq növünə də Amazonda rast gəlinmişdi.\nYanğınlar bu canlıların yaşayış yerini və gələcəyini təhdid edir.\n3. 400-ə yaxın yerli qəbilə camaatı\nYerli xalqların qorunması yönündə fəaliyyət göstərən, mərkəzi Braziliyada olan "Survival İnternational" təşkilatı Amazon meşələrində təxminən 1 milyon yerli insanın 400 fərqli qəbilədə yaşadığını bildirir.\nBu qəbilələrin hamısının özlərinə məxsus mədəniyyətləri və dilləri var.\nBəzi yerli qəbilə kəndləri 500 ildir ki, özlərindən başqaları ilə əlaqə qurur, bəziləri isə hələ də tamamilə izolyasiyada yaşayır.\nBu qəbilələrin qida və həyat mənbələri də yaşadıqları Amazon meşəliklərinin zənginlikləridir.\nQida, dərman, yaşayış yeri kimi əsas tələbatlarının hamısını meşədən əldə edirlər.\n4. Dünyanın "iqlim balanslaşdırıcısı"\nBraziliyanın Elm, Texnologiya və Rabitə Nazirliyi aprel ayında verdiyi açıqlamada Amazon tropik meşələrinin ölkənin cənubundakı yağış sikllərini tarazladığını və çox yüksək miqdarda karbondioksidi əmə bildiyini söyləmişdi.\nLakin Amazon regionunun əhəmiyyəti təkcə Braziliya ilə məhdudlaşmır.\nTropik meşələrin Cənubi Amerikanın ən böyük "iqlim balanslaşdırıcısı" olduğu ifadə edilir.\nElmi "Science Advances" jurnalında dərc olunan və araşdırmaçılar Thomas Lovejoy və Carlos Nobrenin məqaləsində "Amazon tropik meşələrindəki rütubət səviyyəsi qış aylarında Rio de la Plata hövzəsinə düşən yağışa təsir edir. Uruqvay, Paraqvan və Argentinadakı yağış səviyyələri Amazonun tropik meşələri ilə birbaşa əlaqəlidir" deyilir.\n5. Dünyanın ən böyük çay hövzəsi\nAmazon eyni zamanda planetin ən böyük çay hövzəsi mövqeyindədir. 7 milyon kvadrat kilometrlik əraziyə yayılan hövzə Boliviya, Braziliya, Kolumbiya, Ekvador, Peru və Venesuelanın kiçik hissəsini əhatə edir.\nBu hövzənin ən böyük hissəsi Braziliya sərhədləri daxilindədir. Argentinanın İnfobae Vəhşi Təbiəti Qoruma Birliyinin sədri Manuel Jaramillo "Amazon regionu planetimizdəki şirin suyun 17-21 faizini təşkil edir" deyir.\nAmazon yanğınları: "Böyük yeddilik" yanğınlarla mübarizəyə 22 milyon dollar ayıracaq\nVideo Braziliya: Amazon bölgəsində naməlum biotiplər axtaran ekspedisiya


Maliyyə Nazirliyi 15 milyon manat borc aldı » Index.az İqtisadiyyat və Biznes xəbərləri Index.az İqtisadiyyat və Biznes xəbərləri\nMaliyyə Nazirliyi 15 milyon manat borc aldı\nBu gün Bakı Fond Birjasında Azərbaycan Respublikası Maliyyə Nazirliyinin AZ0110001929 ISIN-li, 10 milyon manat həcmində, 2548 gün tədavül müddətli dövlət uzunmüddətli istiqrazlarının (DUİ) yerləşdirilməsi üzrə hərrac keçirilmişdir.\nİndex.az xəbər verir ki, Birjanın yaydığı məlumata görə, hərrac zamanı 15 investor tərəfindən qiymət intervalı 82.4417 AZN (12.3149%) və 101.5740 AZN (8.2%) olan 24 sifariş təqdim edilmişdir.\nMaliyyə Nazirliyinin qərarına əsasən istiqrazların kəsmə qiyməti 100.1561 AZN (8.4699%), orta ölçülmüş qiyməti 100.4569 (8.4123%) müəyyən edilmişdir. Sifarişlərin nominal qiymətlə ümumi məbləği 54 milyon 501 min 500 manat yerləşdirilmiş həcmi isə 15 milyon manat təşkil edilmişdir.,\nİstiqrazların ödəmə tarixi 15 avqust 2028-ci ildir.\nMaliyyə Nazirliyi, Bakı Fond Birjası, Hərrac, Borc


Qeyri – verbal ünsiyyət vasitələri | PCC blog\nQeyri -verbal ünsiyyət vasitələrinin müxtəlif tipləri var. Bizim indi söz açacağımız tipləri ünsiyyət mübadiləsində xüsusi rol oynayırlar: Mimika (yunanca mimos, təqlid, simanın dəyişilməsi deməkdir) sifət əzələlərinin dinamik ifadəsi kimi özünü göstərir. Qaş, göz, yanaq, dodaqlar və s. sifətin bu və ya digər dərəcədə lokal mimika sahələridir. Müəyyən edilmişdir ki, mimikanın yeddi əsas sifət konfiqurasiyası var: onlar müvafiq olaraq yeddi emosiyanı ifadə edirlər. Sifətin ən ifadəli əlamətləri dodaqla qaş sahəsində yerləşir. Bu sahəyə əsas mimika sahəsi deyilir. Mimika insan sifətinin təkrarolunmaz fərdiyyətini əks etdirir. Onun əsas funksiyası sifətin ekspressiyalarında insanın-emosiya və hisslərini ifadə etməklə şərtlənir. Son zamanlar vizual ünsiyyət- “gözlərin teması” problemi diqqəti daha çox cəlb edir. Gözlərin, görünür, özünəməxsus “əlifbası” var. Anatomik baxımdan gözlər nə qədər müxtəlif olsalar da, onların kodları, başqa sözlə, psixosemantikası baxışların, necə deyərlər, rəqsində açıqlanır.\n-Intonasiya ünsiyyətin başlıca akustik vasitəsidir. Ünsiyyət prosesində kommunikatorun resipientə münasibəti bilavasitə onun intonasiyasında əks olunur. Onun ekspressiv-emosional funksiyası önəmlidir. Intonasiyanın bu funksiyası xüsusi məntiqi vurğu, pauza və s. kimi akustik vasiteələrlə qaynaqlanır.\n-Kinesika- “bədən hərəkətlərinin dili” kimi meydana çıxır. Informasiya mübadiləsində onun kodları jestlər vasitəsilə açıqlanır.\n-Proksimika (latinca proximity – yaxınlıq deməkdir) insanın şəxsi məkani kimi ünsiyyət prosesində özünəməxsus rol oynayır. Insan bu məkanı özününkü hesab edir, hətta onu bir növ fiziki bədəninin davamı sayır. Ünsiyyət prosesində kimisə özümüzə yaxın buraxırıq , hətta qolumuza girməsinə imkan veririk, kimisə özümüzə yaxın buraxmırıq – şəxsi məkanın hüdudları ünsiyyət prosesində subyektiv olaraq belə müəyyən olunur. Bu yolla insan başqa adamlarla özü arasında ünsiyyət üçün intuitiv ölçülərlə əlverişli və ya münasib olan özünəməxsus psixoloji məsafə yaradır. “Yaxınlıq – uzaqlıq”, “Istilik – soyuqluq” – psixoloji məkanin emosional parametrləri belədir. Allan Piz psixoloji məsafənin zonalarını aşağıdakı kimi müəyyənləşdirmişdir:\n1.Intim zona (15 sm-dən 46 sm-ə qədər) - xüsusi bufer zonasıdır. Bu zonaya ancaq ən yaxın emosional təmasda olan adamlar nüfuz edə bilərlər. Yad adamın bu zonaya daxil olması kəskin emosional reaksiyalarla müsayiət olunur.\n2.Şəxsi zona (46 sm-dən 1,2 m-ə qədər) - dostlar üçün optimal ünsiyyət sahəsidir . Bu sahədə dostların bir -birinə toxunması mümkündür.\n3.Sosial ünsiyyət zonası (1, 2 m-dən 3,6 m-ə qədər) - isgüzar ünsiyyət üçün səmərəli məsafədir. 4.Kütləvi zona (3,6 sm-dən daha cox) - ictimai yerlərdə bir-birini tanımayan adamlar arasında ünsiyyət üçün səmərəli məsafədir. Informasiya mübadiləsində qeyri -verbal ünsiyyət vasitələrinin rolu əvəzsizdir. Gözlərin təması, isti və ya soyuq baxışlar ünsiyyət məqamında nələri demir? Insanın şəxsi məkanında da elə bu istilik və ya soyuqluq çalarları bilavasitə bərq vurur. Əllərin rəqsinin belə ünsiyyət məqaında öz dili, öz əlifbasi var.\nQeyri -verbal kommunikasiya mürəkkəb prosesdir və müxtəlif amillərlə, ilk növbədə, şəxsiyyət amili ilə şərtlənir. Müəyyən edilmişdir ki, intravertlərə, nisbətən ekstravertlər qeyri – verbal kommunikasiyanın kodlarını daha dəqiq açıqlayırlar. Bu prosesdə gender ferqləri də önəmli rol oynayır. Məlum olduğu kimi, qeyri -verbal kommunikasiyanın kodlarını qadınlar kişilərə nisbətən daha yaxşı oxuyurlar. Lakin araşdırmalar göstərir ki, onlar qeyri-verbal siqnallardakı yalanı kişilərə nisbətən çox vaxt dəqiq ayırd edə bilmirlər. Buna da səbəb görünür qadınların hisslərinə asanlıqla aldanmalarıdır. Verbal kommunikasiya vasitələri ilə birlikdə qeyri-verbal ünsiyyət vasitələri insanların birgə fəaliyyət üçün zəruri olan informasiya mübadiləsini təmin edir.\nXanımların əziyyət çəkdiyi psixoloji sindromlar Ünsiyyət prosesində seçdiyimiz səhv söz və davranışlar bizə gələcəkdə hansı bir xəstəlik formasında geri dönə bilər?


Ədliyyə naziri yanında İctimai Komitənin konfransı keçirilib | Sia.az\nƏdliyyə naziri yanında İctimai Komitənin konfransı keçirilib\nSiyasət - 19.10.2016 15:11 - Oxunma sayı: 1458\nAzərbaycan Prezidenti İlham Əliyev tərəfindən vətəndaş cəmiyyətinin inkişafına, dövlət idarəetməsində ictimai iştirakçılığın geniş tətbiqinə xüsusi diqqət yetirilir. Bu məqsədlə 2006-cı ildən ədliyyə naziri yanında tərkibi qeyri-hökumət hüquq müdafiə təşkilatlarının nümayəndələrindən formalaşdırılmış İctimai Komitə fəaliyyət göstərir.\nƏdliyyə Nazirliyinin mətbuat xidmətindən SİA-ya bildiriblər ki, bu günlərdə nazirlikdə İctimai Komitənin fəaliyyətinin on illiyinə həsr olunmuş konfrans keçirilib.\nTədbirin açılışında çıxış edən ədliyyə nazirinin müavini Toğrul Musayev Azərbaycanın müstəqilliyinin bərpasının 25-ci ildönümünə təsadüf edən konfransın əhəmiyyətini xüsusi vurğulayıb. Dövlət müstəqilliyimizin qorunub möhkəmləndirilməsində və Azərbaycanın hərtərəfli dinamik inkişafının təmin olunmasında ümummilli lider Heydər Əliyevin misilsiz xidmətlərindən bəhs edən T.Musayev Prezident İlham Əliyevin rəhbərliyi ilə respublikamızın davamlı tərəqqi yolu keçdiyini, sabitliyin və təhlükəsizliyin təmin edildiyini, bütün sahələrdə yüksək nailiyyətlərin əldə olunduğunu vurğulayıb.\nNazir müavini, həmçinin vətəndaş cəmiyyəti institutlarının inkişafı üzrə tədbirlərə toxunaraq, qeyri-hökumət təşkilatları və hüquq-mühafizə orqanları arasında qarşılıqlı dialoq və əməkdaşlıq modeli kimi özünü doğrultmuş İctimai Komitənin fəaliyyətini təqdir edib və onun işinə müvəffəqiyyətlər arzulayıb.\nSonra qurumun əlaqələndiricisi, Milli Məclisin deputatı, Demokratiya və İnsan Hüquqları Komitəsinin sədri Çingiz Qənizadə İctimai Komitə tərəfindən görülən uğurlu işlərdən danışıb, onun ədliyyə sistemində şəffaflıq, açıq hökumət və ictimai iştirakçılıq prinsiplərinə xidmət edən nümunəvi fəaliyyətini qeyd edib.\nTədbirdə Komitənin on illik fəaliyyəti dövründə görülmüş işlərin əyani təqdimatı keçirilib. Bununla bağlı İctimai Komitənin üzvü, Vətəndaşların Əmək Hüquqlarını Müdafiə Liqasının İcraiyyə Komitəsinin sədri Sahib Məmmədov penitensiar müəssisələrdə maneəsiz monitorinqlərin aparılması, qurumun ədliyyənin ayrı-ayrı fəaliyyət istiqamətləri üzrə tədbirlərə, xüsusilə ədliyyə orqanlarına qulluğa qəbul prosesinə fəal cəlb olunması barədə məlumat verib, yeni internet səhifəsinin interaktiv şəkildə fəaliyyət göstərdiyini diqqətə çatdırıb.\nKonfransda çıxış edən İctimai Komitənin üzvləri və dəvət olunmuş aidiyyəti qurumların nümayəndələri Komitənin ədliyyə fəaliyyətindəki rolundan danışaraq, konstruktiv əməkdaşlığın bundan sonra da davam etdiriləcəyinə əminliklərini bildirib, gələcək fəaliyyətə dair müzakirələr aparıblar.


Neft Fondunun 2020-ci il üzrə büdcə xərcləri icra olunacaq\nNeft Fondunun 2020-ci il üzrə büdcə xərcləri icra olunacaq Müsahibə\nAzərbaycan Respublikası Dövlət Neft Fondunun (ARDNF) 2020-ci il üzrə büdcə xərclərinin büdcədə təsdiq edilən səviyyədə icra olunacağı proqnozlaşdırılır. Neft Fondunun İctimaiyyətlə əlaqələr departamenti son dövrlər baş verən hadisələrlə bağlı ARDNF barədə ictimaiyyəti maraqlandıran bir sıra məqamları nəzərə alaraq qeyd edilən məsələləri qruplaşdıraraq aşağıdakı sualları cavablandırıb.\n- Cari ilin yanvar-mart ayları üzrə Dövlət Neft Fondunun xərcləri illik xərclərin 40 faiz səviyyəsində icra olunub. Xərclərin ilin sonuna kimi mövcud dinamika ilə artması gözlənilirmi?\n- Belə olan halda, yəni cari ilin ilk rübü ərzində Dövlət Neft Fondunun xərclərinin icrası gəlirlərini üstələdiyini nəzərə alındıqda bu, fondun investisiya portfelinə necə təsir edib? Hansı azalmadan söhbət gedir və ya hansısa vəsaitlərin məcburi satışı baş verib?\nMəlum olduğu kimi, hər il ARDNF-dən dövlət büdcəsinə müəyyən edilmiş həcmdə transfertlər həyata keçirilir və fond da öz növbəsində bu xərcləri qarşılamaq üçün ən azı həmin məbləğ qədər çox qısa müddətli aktivləri investisiya portfelində saxlayır. Bununla yanaşı, Neft Fondunun vəsaitləri həm də ölkə iqtisadiyyatı üçün xarici şoklar zamanı “təhlükəsizlik yastığı” rolunu oynayır və dövlət büdcəsində yarana biləcək fiskal kəsirin örtülməsində istifadə edilir. Bunu nəzərə alaraq ARDNF-in vəsaitlərində heç bir zərərə səbəb olmadan dərhal istifadə edilə biləcək yüksəkkeyfiyyətli likvid alətlər önəmli hissəni təşkil edir. Belə ki, fondun aktivlərinin 70 faizə qədərini borc öhdəlikləri və pul bazarları alətləri portfeli təşkil edir. Mart ayının sonuna yalnız ABŞ dollarında ifadə olunan aktivlərdə gəlir əldə edilən nağd vəsaitlərin həcmi təxminən 4 milyard dollara bərabərdir. Bununla yanaşı, təkcə ABŞ dollarında ifadə olunan istiqraz portfelində yalnız əsas məbləğin qaytarılmasına görə təqribən 2,4 milyard dollar həcmində nağd vəsait ARDNF-ə daxil olacaq. Bir daha qeyd edirik ki, Neft Fondunun öhdəliklərinin yerinə yetirilməsi istiqamətində investisiya portfelinə daxil edilən aktivlərin heç bir zamansız və məcburi satışına ehtiyac yoxdur.\n- Dünya maliyyə bazarlarındakı dalğalanmalar ARDNF-in portfelinə necə təsir edir?


27 Oktyabr 2021 16:06\n0 Şərh Baxış: 561\nBu gün Vətən müharibəsi şəhidi Vüsal Şirinovun anım günüdür\nBu gün Vətən Müharibəsində şəhadətə yüksələn Şirinov Vüsal Novruz oğlunun anım günüdür. 2002-ci ildə Qusarın Ləgərqışlaq kəndində anadan olan Vüsal hələ uşaq yaşlarından vətənpərvərliyi ilə seçilib. hətda kiçik olanda yaxınlarına gün gələcək torpaqları işğaldan azad edəcəyəm deyə söz də verib.\nVətən müharibəsi başlayan zaman hərbi xidmətdə olan Vüsal ilk gündən döyüşlərə qatılıb. Torpaqlarımızın işğaldan azad olunmasında böyük şücaət göstərən gənc qəhrəman Füzuli uğrunda gedən ağır döyüşdə şəhadətə yüksəlib.\nGənc yaşında şəhadəti ilə tarix yazan qəhrəmanla bu gün tək yaxınları deyil, onu tanıyan hər kəs qürur duyur.\nBu gün şəhadətindən bir il ötən şəhid Vüsal Şirinov yaxınları və Qusar rayon icra hakimiyyətinin nümayəndələri tərəfindən məzarı başında yad edildi. Şəhidin məzarı önünə güllər düzüldü, ruhuna dualar oxundu. Qusar rayon icra hakimiyyəti başçısının birinci müavini Şahid Fərəməzov qeyd etdi ki, torpaqlarımızın ərazi bütövlüyü uğrunda gedən mübarizə zamanı 105 nəfər qusarlı şəhid olub. Onlardan 68 nəfəri birinci Qarabağ, 37 nəfəri isə Vətən Müharibəsində şəhadətə yüksəlib. Torpaqlarımızın azadlığı naminə canından keçən qəhrəman şəhidlər hər zaman xalqımızın qəlbində yaşayacaq. Onu da qeyd edək ki, döyüşlərdə göstərdiyi sücaətinə görə, Vüsal Şirinov Vətən uğrunda, Füzuli və Xocavəndin azad olunmasına görə medalları ilə təltif edilib.\n29 Noyabr 17:28 15 966 Bakıda intim videoları ilə şantaj edildiyi üçün özünü binadan atan qızla bağlı RƏSMİ AÇIQLAMA\n29 Noyabr 15:36 7 972 Azərbaycanda yarıçılpaq qızlarla özünü reklam edən sanatoriya - FOTO\n12:12 7 209 Gücləndirici həblər kişini ələ verdi - Həyat yoldaşı bacısı ilə ona xəyanət etdiyini üzə çıxardı\n02:31 5 888 Müştərilərin qarşısına açıq-saçıq geyimdə çıxan qız saxlanıldı - FOTOlar\n29 Noyabr 18:08 5 098 13 yaşlı qızı zorlayan oğlanın atasından dəhşətə gətirən təklif - VİDEO\n29 Noyabr 18:38 4 480 51 yaşlı azərbaycanlı müğənni 3-cü dəfə evlənir - FOTO\n00:01 3 667 Günün qoroskopu: İşgüzar məsələləri müzakirə etmək olar\n27 Noyabr 22:48 28 774 Narkotikdən danışan Aqil M.Quliyev: "Bu dərddən insan qırıla bilmir"\n27 Noyabr 11:30 25 701 Qadın müəllim soyunma müqabilində uşaqlarla “daş, qayçı, kağız” oynadı - VİDEO\n26 Noyabr 17:18 24 984 Aysel oğlunun problemini gizlədirmiş\n27 Noyabr 09:30 23 863 Tanış olduğu kişinin evinə gedən qız zorlandı - Gördüm ki, qəlyanın qəribə tamı var...\n28 Noyabr 15:07 18 569 İbrahim Tatlısəs gənc aktrisaya heyran qaldı: Estetik etdirmə!\n27 Noyabr 11:36 18 283 Azərbaycan istəyinə nail oldu - Paşinyan Soçidən ELAN ETDİ\n26 Noyabr 12:42 16 768 Bəy toyun ortasında HƏBS EDİLDİ: Gəlin GÖRÜN NƏ ETDİ


Bu avtomobili alanlara səyahət paketi veriləcək - AVTO - Fins.az\nBu avtomobili alanlara səyahət paketi veriləcək\nBakıda satışa çıxarılacaq avtomobili sifariş edən ilk 5 müştəriyə turpaket hədiyyə ediləcək. Söhbət Çinin yeni avtomobili olan “GAC GS4” avtomobilindən gedir. Bu avtomobillərin Azərbaycanda rəsmi idxalçısı “Sirena Motors” şirkətindən fins.az-a verilən məlumata görə, “GAC” markasının “GS4” modelinin əvvəlki versiyaları Amerika və Çin bazarında satılıb. Avtomobilin 2016-cı il modeli isə noyabr ayının sonunda Bakıda satışa çıxarılacaq. Mini krossover ölçülərinin kiçik olması və az yanacaq sərfiyyatı ilə seçilir.\nBelə ki,1,3 litr turbo mühərrikli mini “Cip” şəhər içi yollarda cəmi 6,3 litr yanacaq işlədir. Şirkətdən bildirilib ki, dünyada istehsal edilən krossoverlər arasında 100 kilometr məsafəyə bu qədər yanacaq işlədən ikinci bir model yoxdur. İndiyə kimi yalnız “Changan CS 5” modeli az yanacaq sərfi ilə seçilirdi. Onun isə yanacaq sərfi 8,8 litr təşkil edirdi. “GAC GS4” modelinin maksimal sürəti saatda 220 km-dir. 130 at gücündə benzin mühərrikli avtomobilin Bakıya yalnız avtomat sürət qutulu versiyası gətiriləcək. Ölçülərinə gəlincə, avtomobilin yerdən hündürlüyü 167 sm, eni 185 sm, uzunluğu isə 451 sm-dir.\nBu avtomobili 50 yaşınadək olanlar sürür\nŞirkətin nümayəndəsi Əyyub Əliyev fins.az-a bildirib ki, avtomobilin dizaynı, ölçüləri və yanacaq sərfiyyatının az olması avtomobil alıcılarının diqqətini çəkir. Yeni modellə bağlı şirkətə artıq 30-a yaxın müraciət daxil olub.Avtomobili sifariş etmək istəyənlər əsasən 20-50 yaşlarında xüsusi statusu olan müştərilərdir.\nRəqiblərindən 10 min manat ucuzdur\nAvtomobilin qiymətinə gəlincə şirkət nümayəndəsi bildirib ki, hələlik avtomobil ölkəyə gətirilmədiyi üçün qiymət tam müəyyənləşdirilməyib. Avtomobilin Bakıda 28-32 min manata satılacağı gözlənilir. Bakıda satışa çıxarılacaq “GAC GS4” əsasən orta təhcizatlıdır. Modelin full opsiyalı versiyası isə zavoddan xüsusi sifariş əsasında gətirilir. Ə.Əliyev avtomobilin öz seqmentində Çin, Cənubi Koreya və Yaponiya avtomobillərindən xeyli ucuz olduğunu bildirib. Onun sözlərinə görə, “GAC GS4”, öz seqmentində “Haval”, “Toyota Rav4”, “Suzuki”, “Hyundai ix35”, “Kia Sportage”dən 10 min manata kimi ucuzdur: “Məsələn, “Hyundai ix35” modelinin qiyməti 36-42 min manat arasında dəyişir”.\nİlk 5 müştəriyə Qəbələdə istirahət hədiyyə\nƏ.Əliyev bildirib ki, müştərilər əvvəlcədən sifariş etmək istəsələr də, qiymətlər müəyyənləşmədiyi üçün avtomobilin ölkəyə gətirilməsi gözlənilir. Avtomobili ilk olaraq sifariş edən ilk 5 müştəriyə Qəbələdə 5 ulduzlu hoteldə (Qafqaz Rive side Hotel və ya Qəbələ hotel) 2 nəfərlik səyahət hədiyyə edilir: «Müştəri yeni avtomobili ilə Qəbələdə 2 gün istirahət edəcək. Avtombilin yanacağından tutmuş 2 gün müddətində bütün istirahət xərcləri şirkət tərəfindən qarşılanacaq». Ə.Əliyevin sözlərinə görə, ilk 5 müştəri seçilərkən avtomobilin hansı formada alınmasinda fərq qoyulmayacaq: «Avtomobili ən tez həm nəğd, həm də lizinq şərtilə sifariş edən müştərilər qazanacaq».


Kirayə (aylıq) Obyekt Aşağı Güzdək Abşeron rayonu Qiyməti 4000 manat\nKirayə (aylıq) Obyekt, Aşağı Güzdək, Abşeron rayonu\nElanın kodu: 235899\nTəsərrüfatınızın və malınızın etibarlı saxlanması üçün anbarlar və istehsalat sahələri. Abşeron rayonu Güzdək qəsəbəsində əsas magistral yola yaxın geniş, səliqəli və işıqlı müasir standartlara cavab verən anbarlar və istehsalat sahələri icarəyə verilir. Sahəsi: 1000 kv.m. Anbarlar üçün ayrıca qaz, su və işıq xətti çəkilib və daimidir. Anbar yüksək gərginlikli transfarmatorlar, stabilizatorlar və ehtiyat üçün əlavə generatorlarla təchiz olunub. Yüksək sürətli FİBER Optik İnternet xətti, mini ATS. Böyük tutumlu su çəni və su nasosları. 24 saat mühafizə, video müşahidə sistemi, yanğından mühafizə sistemi. Əsas magistraldan anbara qədər olan yola asfalt çəkilib. Avtomatik qapılar. Anbarlar tam izolyasiyalı şəkildə inşa edilmişdir və bu da istənilən məhsulların saxlanmasını təmin edir. Anbarlardan beynəlxalq və strateji yollara rahat şəkildə çıxış mövcuddur Anbarların xaricində müxtəlif sahəfə ofislər də mövcuddur. İstənilən sahədə anbarlar və istehsalat sahələri icarəyə verilir . KOD: 5003\nÜnvan: Güzdək 1\nİnşaatçılar m., Yeganə şadlıq sarayı, Yasamal r.


ERMƏNİ MAFİYASI: Vardanyanla Xədicə İsmayılı bağlayan şəbəkə – Asif Nerimanli\nDate: Mart 11, 2019Author: asifnerimanli 0 Şərhlər\nErməni xüsusi xidmət orqanları və Qərb strukturlarına sızmış erməni diasporu/lobbisinin Azərbaycana qarşı mübarizənin “hakimiyyətin təftişi”, “insan haqları”, “demokratiya” pərdəsi altına apardığına dair indiyə qədər kifayət qədər faktlar gün üzünə çıxıb. Martın 4-də Organized Crime and Corruption Reporting Project – OCCRP təşkilatının (Korrupsiyaya və Mütəşəkkil Cinayətkarlığa qarşı Jurnalistika Layihəsi) Rusiyada Ermənistanın və erməni əsilli Rusiya vətəndaşlarının yaratdıqları çirkli pulların yuyulması sxemini ifşa etməsi isə bu faktları ikiqat zənginləşdirdi.\nVardanyanın “humanitar” layihədə tərəfdaşları, ictimai lobbisti və koordinatorları amerikalı cütlük – aktyor Corc Kluni və həyat yoldaşı livanlı erməni-druz qarışığı olan Amal Alamuddin Klunidir. Corc və Amal Klunilər Ruben Vardanyanın çoxsaylı layihələrində tərəfdaş və ictimai lobbist qismində çıxış edirlər. OCCRP-nin hesabatı təsdiqləyir ki, bu cütlüyün ümumiyyətlə ictimai fəaliyyəti məhz Ruben Vardanyanın Rusiyada yuduğu çirkli pulların hesabına həyata keçirilir. Bu cütlüyün dəfələrlə İrəvana gələrək qondarma “erməni soyqırımı” abidəsi önündə baş əyməsi təsadüfi deyil.\nAmal KluniAzərbaycanConflict Armament ResearchCorc KluniDağlıq Qarabağerməni mafiyasıErmənistanHarold KeynNarco KarabakhOCCRPOrganized Crime and Corruption Reporting ProjectRobert KoçaryanRuben VardanyanRusiyaSerj sarkisyanSpiegelTroika Dialog\nÖncəki Previous post: Erməni kəşfiyyatının Azərbaycana qarşı qurduğu “satqınlar ordusu”\nSonrakı Next post: Azərbaycan lideri işğalçının planlarını darmadağın etdi – TƏHLİL


Sabiq “İnter”, “Qarabağ” və “Bakı”lı futbolçular eyni klubda - FOTO\n13 Avqust 11:54\nFUTBOL xəbərləri 13 Avqust 11:54\n“İnter”in sabiq futbolçusu Baçana Sxadadze özünə yeni komanda tapıb. Apasport.az saytının məlumatına görə, ötən mövsüm başa çatan kimi, “bankirlər”lə yollarını ayıran gürcüstanlı hücumçu karyerasını Albaniyada davam etdirəcək.\n“İnter”in sabiq çalışdırıcısı Kaxaber Sxadadzenin oğlu “Flamurtari” klubu ilə anlaşıb. 28 yaşlı forvard yeni klubu ilə 1+1 illik müqaviləyə qol çəkib.\nMaraqlıdı ki, “Flamurtari”nin daha 2 transferi azərbaycanlı futbol azarkeşlərinə tanış simadı. 2011/12 mövsümündə “Qarabağ”ın formasını geyinmiş Nderim Nedzipi və 2012/13 mövsümündə “Bakı”nın formasını geyinmiş George Popxadze də yeni mövsümdən “Flamurtari”də çıxış edəcək.\nQeyd edək ki, Baçana Sxadadze ölkəmizdə “İnter”lə yanaşı, “Standard” və “Simurq”un da formasını geyinib. O, 2010-2015-ci illərdə “İnter”in heyətində Premyer Liqada 129 oyun keçirib, 36 qola imza atıb.